<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000199">O-000199/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96660">Niki Tzavela</PERSON>, <PERSON ID="4507">Bastiaan Belder</PERSON>, <PERSON ID="96654">Jaroslav Paška</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000199">Subiect: Situația în regiunea mediteraneană orientală</OBJECT><CONTENT><PARA>Ciprul și Israelul și-au exprimat recent intenția de a începe explorarea petrolieră în zonele lor economice exclusive. Acest fapt a dus la intensificarea tensiunilor din regiunea mediteraneană orientală, una dintre frontierele externe ale UE.</PARA><PARA>Ca răspuns la intenția celor două state de a începe explorarea petrolieră, Turcia a amenințat că va trimite flota navală și navele de război în apele UE. Această situație survine cu mai puțin de o lună înaintea dezbaterilor finale, ce se vor desfășura la New York sub auspiciile ONU, cu privire la reunificarea Ciprului. În plus, având în vedere neînțelegerile recente dintre Turcia și Israel și suspendarea relațiilor diplomatice dintre ele, această situație riscă să contribuie la destabilizarea regiunii mediteraneene orientale și, eventual, poate periclita negocierile privind reunificarea Ciprului.</PARA><PARA>Statele Unite ale Americii și Federația Rusă și-au exprimat sprijinul față de Cipru și Israel, declarând că orice stat suveran are dreptul de a explora surse de energie. Pe lângă acestea, întrucât Turcia nu este semnatară a Convenția Națiunilor Unite asupra dreptului mării, revendicările sale nu fac obiectul dreptului internațional. Prin urmare, revendicările Turciei în temeiul dreptului internațional sunt discutabile, iar intențiile sale în regiunea mediteraneană orientală contrazic raportul comisiei de anchetă a Secretarului General al ONU privind incidentul în care a fost implicată flotila din 31 mai 2010.</PARA><PARA>Având în vedere situația recentă, intenționează Înaltul Reprezentant pentru afaceri externe/Vicepreședintele Comisiei să emită un răspuns oficial și/sau o declarație privind situația din regiunea mediteraneană orientală și frontierele externe ale UE?</PARA></CONTENT></QUEST>