<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000264">H-000264/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: septembrie I 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000264">Subiect: Conferința ministerială privind siguranța nucleară</OBJECT><CONTENT><PARA>Având în vedere conferința ministerială pe tema siguranței nucleare, care a avut loc la sediul Agenției Internaționale a Energiei Atomice (AIEA) de la Viena la data de 20-24 iunie 2011, în cadrul căreia a fost subliniată încă o dată obligația tuturor statelor de a garanta siguranța nucleară și controlul centralelor nucleare, ar putea Consiliul să răspundă la următoarele întrebări:</PARA><PARA>Este acceptabilă propunerea AIEA de a juca un rol mai activ în ceea ce privește realizarea unor controale regulate în țările care folosesc energia nucleară?</PARA><PARA>Consideră Consiliul că controalele periodice propuse de AIEA sunt suficiente pentru a preveni în mod adecvat accidentele nucleare?</PARA><PARA>Având în vedere planurile Turciei, stat candidat la aderare, de a construi o centrală nucleară la Akkuyu, într-o regiune unde există un pericol ridicat de cutremur, precum și refuzurile repetate ale acestui stat de a coopera în domeniul siguranței nucleare, în ce mod intenționează președinția poloneză să abordeze această chestiune?</PARA><PARA>Cum intenționează Consiliul să abordeze problema consolidării siguranței nucleare în condițiile în care un stat candidat la aderare ignoră pericolul reprezentat de seismicitatea ridicată, insistând să continue dezvoltarea programului său nuclear într-o regiune cu un grad ridicat de seismicitate?</PARA></CONTENT></QUEST>