<QUEST><TI><TI-INTRO>ÎNTREBARE ORALĂ <QREF QID="H-2010-0086">H-0086/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96768">Enrique Guerrero Salom</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0086">Subiect: Fluxurile financiare ilicite, evaziunea fiscală și țările în curs de dezvoltare</OBJECT><CONTENT><PARA>Avem astăzi suficiente probe cu privire la consecințele negative ale fluxurilor financiare ilicite în țările în curs de dezvoltare. Chiar dacă fluxurile financiare ilicite transfrontaliere sunt în general ocultate și dificil de estimat, volumul lor se încadrează probabil între 1 000 și 3 000 de miliarde de dolari anual. Banca Mondială îl situează între 1 000 și 1 600 miliarde USD pe an, din care estimează că jumătate - între 500 și 800 de miliarde USD - provin din țările în curs de dezvoltare. Acest flux, de 500 până la 800 de miliarde USD anual, care tranzitează țările în curs de dezvoltare afectează în modul cel mai grav din punct de vedere economic persoanele sărace, conducând la scăderea dramatică a rezervelor monetare, la creșterea inflației, la diminuarea impozitelor colectate și la multe alte consecințe care subminează șansele țărilor în curs de dezvoltare. </PARA><PARA>Ce măsuri și ce inițiative ia sau intenționează să ia UE în lunile care urmează pentru a combate evaziunea fiscală și scurgerile de capital din și în țările în curs de dezvoltare? Cum putem consolida capacitatea managerială în domeniul fiscal a țărilor în curs de dezvoltare? </PARA></CONTENT></QUEST>