<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0323">H-0323/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96769">Jürgen Klute</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0323">Subiect: Scandal implicând serviciile columbiene de informații DAS </OBJECT><CONTENT><PARA>Presa internațională a prezentat pe larg „Operațiunea Europa”, arătând cum sistemul juridic european, Comisia pentru drepturile omului a Parlamentului European, Înaltul Comisar pentru drepturile omului și guvernele statelor europene au fost ținta unei campanii de detractare, neutralizare și război juridic condusă de DAS, unul dintre serviciile columbiene de informații aflate în directa subordine a președintelui columbian, Alvaro Uribe. Aceste informații vin în completarea altor descoperiri, conform cărora numeroase acte ilegale au fost îndreptate împotriva unor organizații și cetățeni europeni, nu numai pe teritoriul columbian, ci inclusiv pe teritoriul european: obiective fotografiate, supravegheate, infiltrări în cadrul unor evenimente din societatea civilă etc. DAS a coordonat și finanțat campanii de detractare împotriva unor ONG-uri și cetățeni europeni, dat fiind activitatea acestora de apărare a drepturilor omului în Columbia.</PARA><PARA>Care a fost reacția Consiliului la activitățile din cadrul „Operațiunii Europa” realizate pe teritoriu european?</PARA><PARA>Poate Consiliul identifica ce servicii europene de informații au cooperat cu DAS la realizarea acestei operațiuni în Europa?</PARA><PARA>Consideră Consiliul că guvernul columbian este în continuare un partener viabil pentru un acord de liber-schimb?</PARA></CONTENT></QUEST>