<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0062">O-0062/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="23894">Anna Záborská</PERSON>, în numele <COMMITTEE COMMID="826">Comisia pentru drepturile femeii şi egalitatea între sexe</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0062">Subiect: Prostituția forțată și traficul de femei în scopul exploatării sexuale</OBJECT><CONTENT><PARA>În cadrul evenimentelor organizate cu ocazia Zilei Internaționale a Femeii, la 8 martie 2006, Comisia pentru drepturile femeii și egalitatea de gen a Parlamentului European a lansat o campanie de alertare a publicului cu privire la necesitatea de a preveni și de a combate traficul de persoane și prostituția forțată pe perioada campionatului mondial de fotbal FIFA 2006.</PARA><PARA>Această campanie, denumită „cartonaș roșu prostituției forțate”, a înregistrat un succes notabil, contribuind într-un mod pozitiv la reducerea traficului de persoane și a prostituției forțate pe durata meciurilor campionatului. Prin urmare, ar trebui luate din nou măsuri de sensibilizare a opiniei publice pe durata campionatului european EUFA, din iunie 2008, reamintind societății că acest gen de violență la adresa femeilor și a fetelor este inacceptabil. În 2005, Comisia și Consiliul au adoptat un plan de acțiune UE privind cele mai bune practici, norme și proceduri necesare combaterii și prevenirii traficului de ființe umane (2005/C 311/01). Planul conține un tabel detaliat cu acțiunile specifice de urmat, care trebuie revizuit și actualizat în mod regulat. Îndemnăm statele membre să pună în aplicare imediat planul de acțiune pentru că s-au acumulat deja întârzieri. Deoarece planul de acțiune acoperă toate formele de trafic de ființe umane, acesta necesită o politică coordonată a domeniilor intercorelate, precum includerea unor strategii de prevenire care țin seama de dimensiunea de gen, acestea fiind elementul esențial al procesului de combatere a traficului de femei și de fete, dar și măsuri de sensibilizare și o evaluare a eficienței acestora, etc.</PARA><PARA>Poate Comisia da răspuns următoarelor întrebări:</PARA><PARA>– A fost pus în aplicare planul de acțiune privind traficul de persoane în vederea exploatării sexuale? Care sunt rezultatele și cât este de eficient acest plan? Ce măsuri specifice au fost raportate de statele membre în ceea ce privește combaterea traficului de persoane în vederea exploatării sexuale? </PARA><PARA>– În ce măsură a fost transpusă și aplicată în mod corect Directiva 2004/81/CE<FNREF FNIDREF="FN1"/> de către statele membre? În caz contrar, ce acțiuni a luat Comisia?</PARA><PARA>– Când va fi disponibil studiul referitor la relația dintre legislația privind prostituția cu sfera de acțiune a traficului cu femei și fete în vederea exploatării sexuale, solicitat de Comisia pentru drepturile femeii și egalitatea de gen a Parlamentului European încă din iunie 2006?</PARA><PARA>– Poate indica Comisia dacă intenționează să încurajeze statele membre să consolideze și să dezvolte în continuare cooperarea transfrontalieră în domeniul luptei împotriva traficului de ființe umane și al prostituției forțate și în ce mod dorește să facă acest lucru?</PARA><PARA>– Cum poate Comisia susține campania „cartonaș roșu prostituției forțate” lansată de Comisia pentru drepturile femeii și egalitatea de gen?</PARA><FN FNID="FN1">  JO L 261, 6.8.2004, p. 3.</FN></CONTENT></QUEST>