<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000045">H-000045/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000045">Subiect: Reacţia Uniunii Europene la evenimentele din Egipt</OBJECT><CONTENT><PARA>După evenimentele politice violente survenite recent în Tunisia şi incidentele dramatice care au loc în prezent în Egipt, două ţări foarte importante pentru Uniunea Europeană, care au aderat chiar şi la politica europeană de vecinătate, orice european se aşteaptă, cel puţin, în special după intrarea în vigoare a Tratatului de la Lisabona, care i-a oferit Uniunii Europene baza instituţională necesară pentru a-i permite să se exprime la unison şi cu fermitate pe scena internaţională, la o reacţie dinamică şi integrată. Însă, Înaltul Reprezentant al Uniunii pentru afaceri externe şi politica de securitate a adoptat tardiv o poziţie ale cărei obiective sunt generale şi neclare. După numai o zi, trei state membre, Germania, Franţa şi Regatul Unit, au adoptat o poziţie comună mai detaliată şi mai clară. Este de remarcat faptul că poziţia a fost comunicată cu doar o zi înainte de Consiliul miniştrilor de externe din Uniunea Europeană. Consider că modul în care Uniunea Europeană a reacţionat până în prezent la aceste evenimente grave reduce impactul său pe scena internaţională, mai degrabă decât să îl consolideze, în special într-o regiune care prezintă un interes european direct.</PARA><PARA>Este Consiliul mulţumit de lipsa de coordonare din cadrul Uniunii Europene şi de faptul că statele membre nu se exprimă la unison? Dacă nu, ce decizii plănuieşte să ia şi ce măsuri cu rezultate imediate intenţionează să adopte cu scopul de a evita ca astfel de evenimente inacceptabile, care fragilizează şi subminează rolul Uniunii Europene la nivel internaţional, să nu se mai repete?</PARA></CONTENT></QUEST>