<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000259">H-000259/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000259">Subiect: Lucrători din sectorul îngrijirii sănătăţii şi pacienţi "ostateci" în Grecia</OBJECT><CONTENT><PARA>În ultimul timp, mobilizarea lucrătorilor din spitalele publice şi din alte structuri din sistemul de îngrijire a sănătăţii din Grecia s-a intensificat, în timp ce politica dusă de UE-PASOK-ND amplifică în fiecare zi dificultăţile cu care se confruntă atât lucrătorii, cât şi pacienţii. La spitalele din Arta, Lefkada, Ianina şi Larisa, la spitalul Sfânta Olga din Atena şi în alte instituţii publice de îngrijire a sănătăţii, lucrătorii au oprit lucrul pentru a revendica plata imediată a orelor de noapte şi a orelor suplimentare lucrate începând din 2009. Aceştia blochează, de asemenea, casieriile spitalelor, împiedicând, astfel, încasarea „taxei” de 5 euro impusă în conformitate cu memorandumul. Prin fuzionarea sau închiderea spitalelor – a spitalului din Ierapetra, de exemplu – şi a altor structuri din sistemul de îngrijire a sănătăţii, guvernul le încurajează să funcţioneze ca „unităţi comerciale independente” care vor garanta venituri şi profituri graţie, îndeosebi, măririi plăţilor către casele de asigurări.</PARA><PARA>Care este poziţia Comisiei cu privire la această politică, care lasă lucrătorii din sectoarele de îngrijire a sănătăţii fără salarii şi împiedică accesul în mod egal al pacienţilor la structurile de îngrijire a sănătăţii în cazul în care nu pot plăti?</PARA></CONTENT></QUEST>