<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000074">O-000074/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="97137">Sylvie Goulard</PERSON>, <PERSON ID="4243">Dirk Sterckx</PERSON>, <PERSON ID="96683">Carl Haglund</PERSON>, <PERSON ID="4274">Olle Schmidt</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000074">Subiect: Simulări de criză în sectorul bancar european</OBJECT><CONTENT><PARA>Simulările de criză realizate în iulie 2010 de Comitetul pentru supravegherea sectorului bancar european, în cooperare cu Comisia, nu au reușit să restabilească încrederea în sectorul financiar european. Recent înființata Autoritate Bancară Europeană a publicat la 18 martie 2011 scenariul și metodologia pentru simulările de criză pe care le va întreprinde în sectorul bancar. Deși anumite învățăminte din experiențele trecute par să fi fost asimilate în noile simulări, scenariile cele mai grave, cum ar fi intrarea unui stat membru în incapacitate de plată, nu au fost luate în considerare.</PARA><PARA>Întrucât credibilitatea întregului cadru instituțional financiar al UE va fi evaluată în funcție de acest exercițiu, dorim să adresăm Comisiei următoarele întrebări:</PARA><PARA>1. Poate Comisia să explice schimbările majore ce trebuie efectuate pentru a evita un eșec al exercițiului de simulare de criză în sectorul bancar, așa cum s-a înregistrat anul trecut? </PARA><PARA>2. Poate Comisia să ofere o justificare pentru lipsa de raportare transparentă a gradului de expunere a băncilor la datoria publică sau la datoriile contractate de alte bănci? Care sunt motivele pentru care scenariile cele mai grave nu au fost incluse în aceste simulări? </PARA><PARA>3. Când va prezenta Comisia o strategie de recapitalizare și, după caz, de restructurare a sectorului bancar european, care să contracareze, printre altele, posibilele efecte de contagiune transfrontalieră ale instituțiilor financiare aflate în dificultate, așa cum a propus Parlamentul European în raportul Ferreira asupra gestionării crizei din sectorul bancar și pachetul de supraveghere financiară? În cazul în care Comisia nu intenționează să propună un astfel de plan, poate justifica opțiunea sa? Ce soluții alternative are Comisia în vedere? </PARA></CONTENT></QUEST>