<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000169">O-000169/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96710">Jens Rohde</PERSON>, <PERSON ID="96873">Jürgen Creutzmann</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96648">Philippe Lamberts</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1129">Catherine Trautmann</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28223">Andreas Schwab</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000169">Subiect: Achiziţii publice</OBJECT><CONTENT><PARA>La 17 mai, Comisia a publicat anunţul de atribuire pentru un nou contract cu Microsoft pentru achiziţionarea de servicii de înalt nivel de la Microsoft implicând furnizarea de calculatoare pentru instituţiile şi agenţiile UE, cu migrarea la sistemul de operare Windows 7. Valoarea totală a contractului se ridică la 45 de milioane EUR la preţul pieţei.</PARA><PARA>În anunţul publicat se menţionează că acest contract a fost încheiat în urma unei proceduri negociate fără publicarea unei notificări de contractare. Conform articolului 89 alineatul (2) din Regulamentul financiar, „[t]oate contractele de achiziţii se scot la licitaţie în cea mai mare măsură posibilă, cu excepţia cazului în care se recurge la procedura negociată menţionată la articolul 91 alineatul (1) litera (d)”. Astfel, se poate recurge la procedura negociată în anumite condiţii specifice. În anunţul de atribuire se precizează că în acest caz utilizarea procedurii negociate a fost justificată de motive „tehnice”, dat fiind că organismele participante utilizează deja produse Microsoft pentru o parte din infrastructura lor informatică, iar furnizarea de servicii este supusă unui acord interinstituţional de licenţă care reglementează drepturile de licenţă pentru respectivele produse. În acelaşi timp, Comisia a afirmat categoric că nu a recurs la procedura negociată din cauza unei constrângeri tehnice de a cumpăra produse Microsoft, de exemplu în răspunsul la întrebarea cu solicitare de răspuns scris <ANCHOR ID="1" FAMILY="WQ" TYPE="P" YEAR="2011" NUMBER="003807">P-003807/2011</ANCHOR>: „Comisia nu se bazează pe (şi nu este dependentă de) un singur furnizor de programe informatice.”</PARA><PARA>Ar putea Comisia să explice motivele pentru care nu i se pare că există o contradicţie inerentă între invocarea unor argumente tehnice pentru utilizarea unei proceduri negociate şi negarea dependenţei, în detrimentul obiectivelor politice declarate ale UE? Dacă există alternative, de ce nu se organizează o procedură deschisă pentru acoperirea necesarului de noi programe informatice?</PARA><PARA>În anunţul de atribuire se precizează, de asemenea, că criteriul de atribuire a fost „cel mai mic preţ”. Cum poate să evalueze Comisia oferta Microsoft ca fiind cea mai ieftină, dacă nu a avut loc o procedură deschisă şi, prin urmare, nu au existat oferte alternative?</PARA></CONTENT></QUEST>