<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0472">H-0472/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0472">Subiect: Modificări ale Directivei UE privind libera circulație și preîntâmpinarea căsătoriilor de conveniență</OBJECT><CONTENT><PARA>Ca urmare a hotărârii Curții Europene de Justiție în cazul Metock din 25 iulie 2008, unele state membre – inclusiv Irlanda – au fost nevoite să renunțe la cererile lor de modificare a Directivei 2004/38/CE<FNREF/> privind dreptul la liberă circulație al cetățenilor Uniunii Europene pentru a preveni aranjarea de căsătorii de conveniență de către imigranți pentru a rămâne în UE. Unul dintre principalele birouri de înregistrare a căsătoriilor din Irlanda a avertizat recent asupra faptului că este posibil ca 10-15% dintre ceremoniile civile desfășurate în Irlanda să fie căsătorii de conveniență, având ca unic obiectiv eludarea normelor privind imigrația.</PARA><PARA>Împărtășește Comisia îngrijorarea manifestată de statele membre în legătură cu posibilitatea abuzurilor față de directivă ținând seama de hotărârea Metock? A fost informată Comisia de către statele membre cu privire la cazuri de abuz și de încălcare a Directivei 2004/38 și, în caz afirmativ, ce mecanisme există pentru a împărtăși astfel de informații cu alte state membre? Consideră Comisia că statele membre pot anula căsătoriile de conveniență fără a aduce modificări Directivei 2004/38 și, în cazul unui răspuns afirmativ, care este modalitatea exactă de a realiza acest lucru?</PARA><FN FNID="FN1">  JO L 158, 30.4.2004, p. 77.</FN></CONTENT></QUEST>