<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0197">O-0197/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28511">Bairbre de Brún</PERSON>, <PERSON ID="28407">Willy Meyer</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0197">Subiect: Criza deșeurilor din Campania</OBJECT><CONTENT><PARA>La 4 martie 2010, Curtea de Justiție a Uniunii Europene a constatat că Italia încalcă legislația UE, deoarece nu a creat în Campania o rețea de instalații care să dispună de capacitatea necesară pentru a asigura eliminarea deșeurilor urbane într-un mod care să nu pericliteze sănătatea umană și mediul (hotărârea pronunțată în cauza C-297/08). </PARA><PARA>Cu toate acestea, Italia nu a luat măsurile necesare pentru a se conforma hotărârii Curții. La 23 octombrie 2010, Comisia a declarat că situația actuală este foarte similară crizei care a izbucnit în 2007 și care a determinat Comisia să inițieze o procedură de constatare a neîndeplinirii obligațiilor împotriva Republicii Italiene<FNREF FNIDREF="FN1"/>.</PARA><PARA>Ce măsuri a luat sau va lua Comisia pentru a se asigura că autoritățile competente din Italia verifică efectiv colectarea, separarea și tratarea adecvată a deșeurilor, astfel încât acestea să nu dăuneze sănătății umane și mediului, și că autoritățile regionale vor prezenta un plan credibil în acest sens? </PARA><PARA>Cum evaluează Comisia orientările prezentate în planul care a fost transmis în luna iulie a.c. de către dl. Romano, ministrul regional al mediului? Consideră Comisia că astfel de orientări sunt suficiente? În caz contrar, care sunt carențele acestui plan?</PARA><PARA>Când va iniția Comisia împotriva Italiei procedurile prevăzute la articolul 260, pentru a obține sancțiuni destinate să convingă autoritățile italiene să se conformeze hotărârii Curții, dovedind, în special, că depozitele de deșeuri existente respectă legislația UE și nu periclitează sănătatea cetățenilor și mediul?</PARA><PARA>Va solicita Comisia Curții de Justiție inițierea unei acțiuni în încetare în cazul extinderii depozitelor de deșeuri existente în zonele de protecție a naturii sau în cazul deschiderii de noi depozite în situri Natura 2000, precum Parcul Național al Vezuviului? </PARA><FN FNID="FN1">  Declarația lui Janez Potočnik, comisar pentru mediu, în legătură cu situația deșeurilor din Campania, Italia. Comunicat de presă Europa, 23 octombrie 2010.</FN></CONTENT></QUEST>