<QUEST><TI><TI-INTRO>ÎNTREBARE ORALĂ <QREF QID="H-2010-0113">H-0113/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0113">Subiect: Sărăcia în rândul femeilor din Europa</OBJECT><CONTENT><PARA>În această perioadă marcată de dificultăți economice, femeile și mamele necăsătorite sunt cele mai afectate la nivel european. Mamele care își cresc singure copiii se confruntă zilnic cu greutăți pentru a satisface nevoile minime ale copiilor. Mai mult de jumătate din mamele necăsătorite trăiesc sub pragul sărăciei, făcând zilnic eforturi să-și coordoneze programul de lucru cu educarea copiilor, acest lucru fiind dificil în situația lor.</PARA><PARA>Deși au trecut aproape 35 de ani de la adoptarea directivei privind aplicarea principiului egalității de remunerare din 1975, femeile din Europa încă sunt victime ale discriminării pe piața muncii și încă există o diferență de aproximativ 17% între salariile femeilor și ale bărbaților care ocupă același post. </PARA><PARA>Anul trecut, un buget de 100 de milioane de euro a fost alocat punerii în aplicare a programelor privind egalitatea de gen și coeziunea socială iar Comisia dezbate aceste probleme importante de mulți ani. În pofida acestor fapte, obiectivele concrete ale Uniunii Europene în vederea reducerii sărăciei în rândul femeilor nu au fost încă nici definite, nici reglementate. În consecință, ce acțiuni intenționează să întreprindă Comisia în viitor pentru a reduce sărăcia în rândul femeilor din Europa? Trebuie menționat faptul că, dacă nu sunt adoptate măsuri concrete în vederea reducerii sărăciei în rândul femeilor, nu este posibilă nici reducerea sărăciei în rândul copiilor.</PARA></CONTENT></QUEST>