<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000204">O-000204/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96812">Juan Fernando López Aguilar</PERSON>, <PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="96990">Carmen Romero López</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000204">Subiect: Sprijinul acordat de UE refugiaţilor de pe teritoriul Tunisiei</OBJECT><CONTENT><PARA>La 14 ianuarie 2011, UE şi-a făcut public angajamentul de a susţine procesul democratic din Tunisia şi de a acorda ajutor umanitar pentru primirea sutelor de mii de refugiaţi care sosesc în această ţară în urma revoltelor şi luptelor din Libia. De la 20 februarie 2011, peste 582 000 de persoane au trecut frontiera din Libia în Tunisia. Marea lor majoritate sunt lucrători migranţi în tranzit şi, datorită unei acţiuni internaţionale conduse de Organizaţia Internaţională pentru Migraţie, cei mai mulţi au reuşit să se întoarcă acasă.</PARA><PARA>Cu toate acestea, un număr important de persoane fugind din ţările afectate de conflicte şi/sau de persecuţii rămân în taberele de refugiaţi. La 1 august 2011, UNHCR a anunţat că 4 425 de persoane vizate de acest organism se aflau încă în taberele din deşert, de la frontiera dintre Tunisia şi Libia. Pentru aceşti refugiaţi, singura soluţie de durată este reorientarea către ţări terţe.</PARA><PARA>Conform afirmaţiilor membrilor delegaţiei LIBE PE aflată pe 13-16 iulie 2011 în Tunisia, situaţia refugiaţilor din tabere se înrăutăţeşte de la zi la zi. Aceştia trăiesc în condiţii extrem de dure, în special datorită temperaturii foarte ridicate, furtunilor de nisip şi accesului limitat la apă potabilă şi la instalaţii sanitare şi de igienă adecvate.</PARA><PARA>Membrii delegaţiei au fost frapaţi de ajutorul modest oferit de statele membre ale UE în materie de restabilire în comparaţie cu cel acordat de ţări precum Canada, Statele Unite şi Norvegia. Conform declaraţiilor Înaltei Reprezentante Ashton din 30 august 2011, doar următoarele statele membre se angajaseră până la acea dată să primească refugiaţi: Irlanda (24), Spania (50), Portugalia (19), Suedia (200), Belgia (25), Finlanda (70) şi Ţările de Jos (20). Norvegia, în schimb, s-a angajat să primească 310 refugiaţi, obiectiv atins în iulie 2011.</PARA><PARA>Poate Comisia informa Parlamentul cu privire la evoluţia discuţiilor cu Consiliul şi cu statele membre asupra planului de a asista UNHCR la restabilirea refugiaţilor rămaşi în Tunisia, cu privire la numărul de noi locuri pe care statele membre s-au angajat să le ofere şi cu privire la stadiul primirii refugiaţilor ale căror cazuri au fost acceptate?</PARA><PARA>Poate Comisia să aducă precizări cu privire la sprijinul pe care intenţionează să-l acorde pentru susţinerea şi consolidarea acţiunilor de restabilire ale Uniunii şi statelor membre, având în vedere faptul că lucrările legate de Programul european comun de restabilire, asupra căruia Parlamentul şi-a dat acordul în primă lectură, sunt blocate la Consiliu? </PARA></CONTENT></QUEST>