<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000072">O-000072/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, <PERSON ID="4398">Gianni Vattimo</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="96692">Leonidas Donskis</PERSON>, <PERSON ID="28246">Alexander Alvaro</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000072">Subiect: Revizuirea Constituţiei ungare</OBJECT><CONTENT><PARA>Autorităţile maghiare au prezentat Parlamentului un proiect de constituţie<FNREF FNIDREF="FN1"/> care prezintă următoarele caracteristici: pentru justificare se face referire la „idealul unei naţiuni maghiare unite” avându-se în vedere maghiarii care trăiesc în străinătate<FNREF FNIDREF="FN2"/>; limitează competenţele Curţii Constituţionale<FNREF FNIDREF="FN3"/>; modifică perioadele mandatelor pentru membrii Curţii Constituţionale, Preşedintele Curţii de Conturi şi Guvernatorului Băncii Naţionale; defineşte căsătoria şi familia astfel încât familiile monoparentale, cuplurile necăsătorite sau de acelaşi sex să fie excluse<FNREF FNIDREF="FN4"/>; interzice discriminarea, cu excepţia cazurilor de discriminare pe motive de orientare sexuală, vârstă şi caracteristici genetice<FNREF FNIDREF="FN5"/>; suprimă şi reuneşte organisme pentru drepturile omului<FNREF FNIDREF="FN6"/>; stabileşte că „viaţa fătului” este „protejată din momentul concepţiei<FNREF FNIDREF="FN7"/>” face referire la creştinism şi rolul acestuia în păstrarea caracterului naţional<FNREF FNIDREF="FN8"/> şi prevede posibilitatea de a acorda voturi suplimentare minorilor şi mamelor acestora<FNREF FNIDREF="FN9"/>, precum şi dreptul de vot maghiarilor care locuiesc în străinătate<FNREF FNIDREF="FN10"/>. Reforma Constituţiei este contestată de partidele din opoziţie şi ONG-uri<FNREF FNIDREF="FN11"/>, care au criticat lipsa de transparenţă a procesului, caracterul inadecvat al consultărilor şi termenele scurte, precum şi conţinutul care desfiinţează echilibrul puterilor<FNREF FNIDREF="FN12"/>. Comisia europeană pentru democraţie prin drept („Comisia de la Veneția”) a solicitat autorităţilor maghiare să asigure o mai mare flexibilitate, deschidere şi un spirit de compromis şi a făcut recomandări, în timp ce PACE<FNREF FNIDREF="FN13"/> a solicitat aceloraşi autorităţi, la 25 martie 2011, să emită un aviz complet. Adoptarea proiectului de constituţie este planificată în a doua jumătate a lunii aprilie<FNREF FNIDREF="FN14"/>.</PARA><PARA>Urmăreşte Comisia procesul de reformă a Constituţiei ungare pentru a verifica dacă reformele prevăzute sunt în conformitate cu tratele şi dreptul UE şi mai ales articolele 2, 6 şi 7 din Tratatul UE, principiile constituţionale democratice şi dispoziţiile privind dreptul de vot în alegerile pentru Parlamentul European? Care sunt concluziile Comisiei şi ce acţiuni urmează să întreprindă? Este de părere Comisia că aceste modificări ar putea crea riscul de discriminare pe motive de naţionalitate, origine etnică, orientare sexuală, religie sau credinţă şi că ar constitui o încălcare a principiului egalităţii de tratament? Va solicita Comisia autorităţilor maghiare să aştepte opinia Comisiei de la Veneţia şi să respecte recomandările acestora înainte de a adopta proiectul de Constituţie?</PARA><FN FNID="FN1">  Versiunea engleză a textului pusă la dispoziţie de autorităţile maghiare este disponibilă pe adresa http://www.euractiv.com/sites/all/euractiv/files/CONSTITUTION_in_English__DRAFT.pdf; preambulul la textul constituţiei nu a fost încă distribuit de autorităţile maghiare, dar este disponibil pe adresa http://www.euractiv.com/sites/all/euractiv/files/BRNEDA224_004970.pdf. ONG-uri au prezentat o altă traducere a acestor documente şi au subliniat greşeli şi omisiuni în traducerile autorităţilor maghiare.</FN><FN FNID="FN2">  Articolul D</FN><FN FNID="FN3">  În legătură cu aspecte bugetare, impozite, taxe şi drepturi vamale; La articolul 24 alineatul (4) versiunile engleză ale autorităţilor maghiare şi ale ONG-urilor diferă; actio popularis este abrogat</FN><FN FNID="FN4">  Articolul M şi preambulul: „Cadrele cele mai importante ale coexistenţei noastre sunt familia şi naţiunea, ale căror valori fundamentale care le leagă sunt loialitatea, credinţa şi dragostea” (traducerea autorităţilor maghiare); familia reprezintă „baza supravieţuirii naţiunii”</FN><FN FNID="FN5">  Articolul XIV alineatul (2) prevede următoarele: „Ungaria garantează tuturor drepturile fundamentale, fără discriminare pe motive de gen, rasă, culoare, origine etnică sau socială, origine naţională, handicap, limbă, religie, opinie politică sau de altă natură, proprietate, naştere sau alte condiţie fără discriminare” (versiunea autorităţilor maghiare)</FN><FN FNID="FN6">  De exemplu, Ombudsmanul pentru minorităţi şi Comisarul parlamentar pentru protecţia datelor şi a libertăţii de informare</FN><FN FNID="FN7">  Articolul II: ‘... „ ... viaţa fătului este protejată din momentul concepţiei” (versiunea autorităţilor maghiare).</FN><FN FNID="FN8">  Preambul: face referire la creştinism şi rolul acestuia în păstrarea caracterului naţional şi prevede posibilitatea de a acorda de voturi suplimentare minorilor şi mamelor acestora, precum şi dreptul de vot maghiarilor care locuiesc în străinătate. Constituţia prevede interpretarea pe baza unui astfel de preambul: Articolul Q alineatul (3)</FN><FN FNID="FN9">  sau unei alte persoane sau reprezentant legal: Articolul XXI alineatul (2); traducerea autorităţilor maghiare şi cea a ONG-urilor diferă.</FN><FN FNID="FN10">  Articolul XXI alineatul (1): traducerea autorităţilor maghiare şi cea a ONG-urilor diferă. În plus, sunt prevăzute norme extinse privind starea de urgenţă şi suspendarea drepturilor fundamentale; Constituţia nu cuprinde referinţe cu privire la interzicerea legislaţiei cu efect retroactiv; este introdusă închisoarea pe viaţă: articolul IV alineatul (1), versiunea originală a Constituţiei tradusă de ONG-uri; Constituţia actuală este declarată nulă şi neavenită;</FN><FN FNID="FN11">  Acestea au decis boicotarea discuţiilor pe această temă odată cu limitarea de către guvern a competenţelor Curţii Constituţionale, în urma unei hotărâri a Curţii neagreată de guvern</FN><FN FNID="FN12">  A se vedea, de exemplu, documentele ale HCLU Eötvös Károly Policy Institute şi ale Comitetului maghiar de la Helsinki http://helsinki.hu/Friss_anyagok/htmls/820</FN><FN FNID="FN13">  Adunarea parlamentară a Consiliului Europei</FN><FN FNID="FN14">  cu o majoritate de două treimi din parlamentul actual după abrogarea dispoziţiei privind majoritatea de patru cincimi din parlament; nu va avea loc un referendum</FN></CONTENT></QUEST>