<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0173">O-0173/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="4550">Jill Evans</PERSON>, <PERSON ID="4751">Bart Staes</PERSON>, <PERSON ID="96737">Nicole Kiil-Nielsen</PERSON>, <PERSON ID="96743">Michèle Rivasi</PERSON>, <PERSON ID="96740">Yannick Jadot</PERSON>, <PERSON ID="96883">Eva Joly</PERSON>, <PERSON ID="96745">Catherine Grèze</PERSON>, <PERSON ID="96734">Franziska Keller</PERSON>, <PERSON ID="96732">Malika Benarab-Attou</PERSON>, <PERSON ID="96675">Isabella Lövin</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0173">Subiect: Situaţia din Sahara Occidentală</OBJECT><CONTENT><PARA>Ni s-a adus la cunoştinţă faptul că în ultimele săptămâni un fenomen nou şi fără precedent are loc în jurul principalelor oraşe ocupate din Sahara Occidentală: peste 12 000 de bărbaţi, femei şi copii saharawi îşi părăsesc literalmente oraşele şi instalează corturi la periferia oraşelor El Aaiun, Smara şi Boujdour. Această mutare, în continuă expansiune, reprezintă o nouă formă de protest împotriva situaţiei politice şi socio-economice de nesuportat a adevăraţilor locuitori ai teritoriului, care au devenit nu doar victime ale represiunii, discriminării şi ale abuzurilor de toate felurile, dar şi cetăţeni de rangul al treilea în propria lor ţară. Populaţia saharawi din zonele ocupate e martoră la epuizarea şi jefuirea resurselor sale naturale, fără a obţine niciun beneficiu în urma exploatării ilegale a acestora. Acest fapt, împreună cu diverse tipuri de restricţii şi refuzul categoric al Marocului de a permite organizarea unui referendum liber şi corect de către ONU, a condus la valuri masive de protest care se desfăşoară în prezent.</PARA><PARA>Noile tabere instalate sunt supravegheate de către armata şi poliţia marocană, precum şi de jandarmi marocani, iar aprovizionarea cu apă şi alimente este îngreunată de aceste forţe. Multe persoane au început să sufere de boli provocate de noile condiţii inumane. Conform Frontului Polisario, situaţia critică actuală se poate transforma într-o adevărată tragedie umanitară cu consecinţe imprevizibile.</PARA><PARA>1. Cunoaşte Comisia această situaţie?</PARA><PARA>2. Având în vedere această situaţie, ce implicaţii prevede Comisia în privinţa relaţiilor UE-Maroc?</PARA><PARA>3. La Comisia în considerare să solicite guvernului marocan:</PARA><PARA>– să îşi retragă forţele de securitate din zona taberelor şi să permită accesul proviziilor pentru populaţia civilă fără apărare? </PARA><PARA>– să pună capăt politicii de discriminare şi încălcărilor drepturilor omului care fac victime în rândul populaţiei saharawi, precum şi jefuirii resurselor naturale din teritoriu? </PARA><PARA>– să îşi respecte angajamentele internaţionale şi să permită populaţiei din Sahara Occidentală să îşi decidă în mod liber viitorul în cadrul unui referendum liber şi corect, care constituie singura soluţie posibilă pentru a pune capăt conflictului?</PARA></CONTENT></QUEST>