<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000172">O-000172/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000172">Subiect: Remedierea decalajului dintre legislația anticorupție și realitate</OBJECT><CONTENT><PARA>La 6 iunie 2011, Comisia a adoptat un pachet anticorupție, care include o comunicare privind combaterea corupției în UE, o decizie privind crearea unui mecanism al UE de informare în materie de combatere a corupției, un raport privind punerea în aplicare a Deciziei-cadru 2003/568/JAI a Consiliului privind combaterea corupției în sectorul privat și un raport privind modalitățile de participare a UE la Grupul de State împotriva Corupției al Consiliului Europei (GRECO).</PARA><PARA>Parlamentul European salută adoptarea pachetului anticorupție, care abordează problema costurilor mari ale fenomenului corupției (estimate la 120 de miliarde EUR anual), efectul său de denaturare asupra economiei, concurenței și pieței interne și așteptările ferme exprimate de cetățeni ca UE să întreprindă acțiuni de combatere a corupției (78%, Eurobarometru, decembrie 2009).</PARA><PARA>1.  Cum se va asigura Consiliul de faptul că în fiecare stat membru există angajamentul politic necesar pentru a combate corupția și a pune în aplicare măsurile Comisiei, având în vedere faptul că acest angajament lipsește în prezent în unele state membre?</PARA><PARA>2.  Cum va asigura Consiliul implicarea Parlamentului în aceste eforturi?</PARA></CONTENT></QUEST>