<QUEST><TI><TI-INTRO>ÎNTREBARE ORALĂ <QREF QID="H-2010-0239">H-0239/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28241">Silvana Koch-Mehrin</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0239">Subiect: Revizuirea bugetului</OBJECT><CONTENT><PARA>Comisia a început în 2007 revizuirea bugetului (SEC(2007)1188), pe care Consiliul și Parlamentul au solicitat-o în 2006. Parlamentul și Consiliul au invitat Comisia „să efectueze o revizuire completă și de ansamblu, care să acopere toate aspectele legate de cheltuielile UE, inclusiv PAC, precum și de resurse, […] și să raporteze în 2008-2009 pentru a pregăti terenul pentru un nou consens asupra orientării politicilor de cheltuieli ale UE, care să poată răspunde provocărilor următorului deceniu și nu numai”.</PARA><PARA>Pare puțin probabil ca revizuirea bugetului să fie finalizată înainte de primul trimestru al anului 2011, dată la care este prezentat cadrul financiar multianual, deoarece președintele Comisiei, dl Barroso, dorește un acord prealabil asupra Strategiei UE 2020 - programat pentru Consiliul European din iunie 2010.</PARA><PARA>Este esențială clarificarea rolului Parlamentului în Strategia UE 2020 în contextul revizuirii bugetului sau identificarea altor piste de reformă bugetară înainte de următorul cadru financiar multianual. Poate Comisia să confirme faptul că procesul de revizuire a bugetului va include și Parlamentul, după cum a fost inițial prevăzut și în conformitate cu Tratatul?</PARA></CONTENT></QUEST>