<QUEST><TI><TI-INTRO>ÎNTREBARE ORALĂ <QREF QID="H-2010-0024">H-0024/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28314">Anneli Jäätteenmäki</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0024">Subiect: Reexaminarea ideii de abandonare a Strasbourgului în conformitate cu Tratatul de la Lisabona</OBJECT><CONTENT><PARA>În conformitate cu articolul 8 B din Tratatul de la Lisabona, Comisiei îi poate fi prezentată o așa-numită „inițiativă cetățenească”. Dacă aceasta poartă semnătura a cel puțin un milion de cetățeni ai Uniunii, „<I>resortisanți ai unui număr semnificativ de state membre</I>”, Comisia trebuie să acționeze.</PARA><PARA>La 13 ianuarie 2010, Spania, care deține președinția UE, a purtat negocieri cu celelalte state membre în La Granja pe tema inițiativei cetățenești. Statele membre au convenit că „<I>un număr semnificativ de state membre</I>” înseamnă o treime dintre statele membre UE, adică, în prezent, nouă state membre.</PARA><PARA>Inițiativa cunoscută sub denumirea „Oneseat”, care urmărește stabilirea unui sediu unic al Parlamentului European la Bruxelles, îndeplinește în mod clar criteriile menționate (cel puțin un milion de semnături din cel puțin nouă state membre). Inițiativa a fost semnată deja de peste 1,2 milioane de cetățeni europeni. Nu are niciun sens ca, în fiecare an, contribuabilii europeni să plătească 200 de milioane de euro pentru deplasările între Bruxelles și Strasbourg.</PARA><PARA>Inițiativa „Oneseat” se află pe masa dezbaterilor în Comisia pentru petiții a Parlamentului European. Petiția a fost prezentată deja o dată instituțiilor europene. La acel moment, însă, nici Tratatul de la Lisabona nu era în vigoare și nici instituțiile nu au luat la cunoștință petiția. În mod ironic, Parlamentul European a cumpărat clădirea Parlamentului de la municipalitatea Strasbourg în aceeași săptămână în care a fost primită inițiativa.</PARA><PARA>Intenționează Comisia să analizeze inițiativa „Oneseat” după intrarea în vigoare a Tratatului de la Lisabona?</PARA><PARA>Ce planuri are Comisia în privința acestei inițiative?</PARA></CONTENT></QUEST>