<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000006">H-000006/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000006">Subiect: Noi violenţe israeliene îndreptate împotriva poporului palestinian</OBJECT><CONTENT><PARA>Armata şi aviaţia Israelului au început recent în Fâşia Gaza o veritabilă escaladare a atacurilor sângeroase care cauzează în fiecare zi creşterea numărului de morţi şi răniţi în rândul populaţiei civile palestiniene, care suferă de pe urma ocupaţiei şi a blocadei economice impuse de Israel, prin care se interzice chiar şi pescarilor să iasă în larg. Acţiunile desfăşurate pentru terorizarea poporului palestinian au continuat fără întrerupere chiar şi în perioada sărbătorilor de Crăciun şi de Anul Nou, în special în jurul zonei verzi şi a zidului construit de Israel, mai ales prin bombardamente în interiorul oraşului Gaza. În acelaşi timp, trebuie condamnată reţinerea ilegală a mii de prizonieri politici, printre care femei şi copii, care sunt ţinuţi de mulţi ani în închisorile israeliene în condiţii inacceptabile. </PARA><PARA>Intenţionează Consiliul să condamne aceste noi violenţe israeliene îndreptate împotriva poporului palestinian şi să recunoască existenţa unui stat palestinian unitar, suveran şi independent în teritoriile ocupate din 1967, având drept capitală Ierusalimul de Est? Intenţionează Consiliul să solicite eliberarea imediată a prizonierilor politici palestinieni ţinuţi în închisorile israeliene?</PARA></CONTENT></QUEST>