<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000035">O-000035/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="4544">Diana Wallis</PERSON>, <PERSON ID="4253">Frédérique Ries</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000035">Subiect: Revizuirea cadrului pentru grupurile de experți ale Comisiei, reprezentarea echilibrată și transparența</OBJECT><CONTENT><PARA>Recent, Comisia a revizuit cadrul ce reglementează grupurile de experți ale Comisiei (SEC(2010)1360 și C(2010)7649).</PARA><PARA>Articolul 9 din TUE prevede că „Uniunea respectă principiul egalității cetățenilor săi, care beneficiază de o atenție egală din partea instituțiilor, organelor, oficiilor și agențiilor sale”, iar Codul European al Bunei Conduite Administrative al Ombudsmanului European prevede că „[î]n adoptarea deciziilor, funcționarul va respecta echilibrul corect între interesele persoanelor particulare și interesul publicului larg” (articolul 6). În prezent, numeroase grupuri de experți au o alcătuire dezechilibrată, ce favorizează interesele marilor companii.</PARA><PARA>1. În versiunea revizuită a cadrului nu se regăsesc măsuri menite să restabilească echilibrul alcătuirii acestor grupuri, în sensul îmbunătățirii participării reprezentanților IMM-urilor și ai societății civile în aceste grupuri. Nu este de acord Comisia că această situație sugerează că obținerea de consiliere echilibrată nu este neapărat obligatorie? Dacă nu este acesta cazul, poate explica absența unor astfel de măsuri? </PARA><PARA>2. În selectarea experților externi, Comisia menţionează dacă aceştia reprezintă interese particulare sau dacă este necesar ca aceştia să fie independenţi faţă de toate părţile interesate. Pentru această a doua categorie, ce măsuri are în vedere Comisia pentru a evita orice tip de conflicte de interese? În special, intenţionează Comisia să aplice orientările DG Sanco? </PARA><PARA>3. Transparența este unul dintre principiile fundamentale ale instituțiilor în procesul decizional la nivelul UE, în temeiul articolelor 1 și 11 din TUE, pe lângă articolul 15 din TFUE ce prevede accesul public la documente. Intenționează Comisia, în acest sens, să creeze un website ușor de utilizat unde să fie publicate toate apelurile de depunere a candidaturilor, componența tuturor grupurilor de experți actuale, precum și procesele-verbale ale acestora? În caz afirmativ, ce formă va avea acest demers și care va fi durata sa? În caz negativ, poate Comisia să explice motivele? </PARA><PARA>4. De ce nu a consultat Comisia Parlamentul înainte de luarea deciziilor finale cu privire la revizuirea cadrului, dat fiind ca transparența a devenit o preocupare comună pentru ambele instituții? Are în vedere Comisia o consultare în acest sens?</PARA></CONTENT></QUEST>