<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0111">O-0111/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="38845">Pierre Pribetich</PERSON>, în numele <COMMITTEE COMMID="816">Comisia pentru industrie, cercetare şi energie</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0111">Subiect: Politica spațială europeană: Europa și spațiul</OBJECT><CONTENT><PARA>UE și statele sale membre participă de peste 30 de ani la finanțarea și dezvoltarea tehnologiei și științei spațiale. Adoptarea Acordului-cadru CE-ASE în noiembrie 2003 a condus treptat la o politică spațială europeană (PSE). Rezoluția Consiliului „Spațiul cosmic” din 22 mai 2007 a confirmat angajamentul în această direcție. Proiectul Tratatului de la Lisabona și articolul 189 din TFUE oferă uniunii cadrul legal pentru transpunerea rezoluțiilor Consiliului în inițiative politice. <BRK/></PARA><PARA>Dat fiind faptul că piața spațială   europeană crește anual cu 7%, ar putea Președintele Consiliului să garanteze   Parlamentului European că va lansa inițiative politice pentru a îmbunătăți   contribuția sectorului spațial la realizarea obiectivelor Strategiei   de la Lisabona, mai precis la cercetare și dezvoltare și la competitivitatea   industriei europene, bazată pe industria aerospațială europeană orientată   spre tehnologie, care satisface o parte semnificativă din cererea comercială   mondială privind fabricarea și lansarea sateliților, precum și serviciile   prin satelit? <BRK/></PARA><PARA>S-a decis Președinția   Consiliului asupra opțiunilor politice cu privire la următoarele două   domenii prioritare: <BRK/></PARA><PARA>Galileo și Egnos: și anume,     în ceea ce privește cooperarea cu partenerii internaționali privind     aspecte legate de compatibilitatea și interoperabilitatea sistemului     și aplicațiilor, precum și modul în care se pot valorifica la maxim     cercetarea și dezvoltarea în domeniul sistemelor de navigație prin satelit,     rețelelor, serviciilor și aplicațiilor de telecomunicații prin satelit?  <BRK/></PARA><PARA>Inițiativa Kopernikus:     și anume, în ceea ce privește utilizarea și finanțarea infrastructurilor     de observație terestră ale statelor membre, cadrul legal și politica     privind datele și informațiile, pornind de la premisa că acestea reprezintă     un bun public?  <BRK/></PARA><PARA>Dat fiind faptul că   sistemele spațiale reprezintă resurse strategice care garantează independența   UE, ce model de guvernanță prevede Consiliul pentru politica spațială   europeană în următoarele trei domenii: a) Spațiu și securitate, b) Explorarea   spațiului cosmic, cu participare umană și c) Spațiul și schimbările   climatice?  <BRK/></PARA><PARA>Intenționează Președinția   Consiliului să desfășoare activități de cercetare și susținere în domeniul   zborului suborbital, a cărui dezvoltare comercială este în curs, având   în vedere că Statele Unite au propus deja reglementări pentru acest   domeniu de activitate și că încep să fie căutate baze de lansare? </PARA></CONTENT></QUEST>