<QUEST><TI><TI-INTRO>ÎNTREBARE ORALĂ <QREF QID="H-2009-0460">H-0460/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96829">Ádám Kósa</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0460">Subiect: Intrebare adresată Comisiei privind drepturile în materie de limbă și limbaj al semnelor</OBJECT><CONTENT><PARA>Până în prezent, limbajul semnelor a fost recunoscut prin lege sau constituție în nouă state membre ale UE, inclusiv, din 9 noiembrie 2009, în Ungaria. Parlamentul European a abordat situația limbajelor semnelor de două ori între anii 1988-1998, sub forma unor rezoluții, însă, până în prezent, cu puține rezultate concrete. </PARA><PARA>Comitetul de experți al Grupului la nivel înalt pentru multilingvism a prezentat în 2007 numeroase propuneri privind multilingvismul. Grupul de experți a subliniat că multilingvismul include și limbajele semnelor. </PARA><PARA>La 26 noiembrie 2009, Consiliul Afaceri generale și relații externe a ajuns la un acord în privința ratificării unei Convenții ONU privind drepturile persoanelor cu dizabilități. La articolul 30 se stipulează: <I>„Persoanele cu dizabilități au dreptul, în condiții de egalitate cu ceilalți, la recunoașterea și susținerea identității lor culturale și lingvistice specifice, inclusiv a limbajelor mimico-gestuale și culturii persoanelor cu deficiențe de auz.”</I></PARA><PARA>Ce măsuri intenționează să ia Comisia Europeană – ținând seama de recomandările de la Flensburg din 2000 referitoare la limbajele semnelor – pentru a promova recunoașterea limbajelor semnelor și utilizarea corespunzătoare a acestora în cadrul instituțiilor UE?</PARA></CONTENT></QUEST>