<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0026">O-0026/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28267">Josep Borrell Fontelles</PERSON>, în numele <COMMITTEE COMMID="809">Comisia pentru dezvoltare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0026">Subiect: Cel de-al cincilea forum mondial al apei de la Istanbul, 16-22 martie 2009</OBJECT><CONTENT><PARA>Între 16 și 22 martie luna viitoare, Istanbul va fi gazda „Celui de-al cincilea forum mondial al apei”, eveniment care trebuie să reprezinte ocazia de a sprijini autoritățile publice locale în efortul lor de a introduce sisteme inovatoare, participative și democratice de administrare publică a apei, care să fie eficiente, transparente, reglementate și în acord cu obiectivele de dezvoltare durabilă, pentru a veni în întâmpinarea nevoilor populației. În acest context, recunoaște Comisia necesitatea de susținere a procesului de descentralizare ca mijloc de facilitare a administrării locale a apei și de valorizare a expertizelor locale, și va apăra acest principiu la Istanbul? </PARA><PARA>De asemenea, criza alimentară a evidențiat nevoia de a dezvolta noi tehnici, cum ar fi irigarea zonelor rurale și crearea unor centuri verzi în jurul orașelor pentru a consolida autonomia locală. Poate Comisia să arate dacă este pregătită să apere aceste practici, în scopul de a asigura cetățenilor și, în special, celor mai defavorizați, furnizarea, în cantitate suficientă, de apă potabilă de bună calitate, astfel cum s-a angajat în comunicarea sa din 12 martie 2002 privind administrarea apei în țările în curs de dezvoltare (COM(2002)0132)?</PARA><PARA>În sfârșit, prin ce mijloace consideră Comisia că va respecta solicitarea Parlamentului European, din rezoluția sa din 15 martie 2006 privind Cel de-al patrulea forum mondial al apei din Mexic (<ANCHOR ID="1" FAMILY="TA" TYPE="P6-TA" YEAR="2006" NUMBER="0087">P6_TA(2006)0087</ANCHOR>), de a încuraja metodele alternative de finanțare solidară a apei, ca de exemplu legea Oudin din Franța? Având în vedere principiul de „diviziune a muncii”, în ce mod își coordonează și armonizează Comisia acțiunile în domeniul apei cu cele ale partenerilor săi?</PARA></CONTENT></QUEST>