<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000005">H-000005/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000005">Subiect: Tratarea inumană a migranţilor din Grecia</OBJECT><CONTENT><PARA>La 31 decembrie 2010, Ministrul pentru protecţia cetăţenilor a declarat că, în cooperare cu Frontex, guvernul PASOK prevede construirea „unei bariere de 12,5 km de-a lungul frontierei în prefectura Evros, care vizează descurajarea migranţilor clandestini” şi chiar expulzarea din Grecia, „prin repatriere voluntară sau prin expulzare forţată”, a tuturor migranţilor, cu excepţia celor care pot invoca dreptul la azil sau la protecţie internaţională, cu alte cuvinte a tuturor migranţilor, fără excepţie. Guvernele succesive PASOK şi Noua Democraţie au transformat Grecia într-un iad pentru persoanele care migrează din motive economice şi pentru refugiaţi. Într-un comunicat datat la 13 decembrie 2010, Înaltul comisariat al ONU pentru refugiaţi din Atena şi-a exprimat profundele sale temeri cu privire la situaţia umanitară a tuturor persoanelor care au pătruns pe teritoriul Greciei, care sunt deţinuţi în condiţii deosebit de dificile, printre care se numără copii neînsoţiţi şi alte persoane vulnerabile, precum şi cu privire la probabilitatea foarte scăzută ca cererile aceste persoane privind obţinerea statutului de refugiat să fie examinate în condiţii potrivite.</PARA><PARA>Comisia este de acord cu politica aplicată de guvernul PASOK cu privire la „construirea unei bariere” de-a lungul frontierelor ţării, cu privire la „toleranţa zero” şi la expulzarea voluntară sau forţată a tuturor migranţilor şi refugiaţilor?</PARA></CONTENT></QUEST>