<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0196">O-0196/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96737">Nicole Kiil-Nielsen</PERSON>, <PERSON ID="96740">Yannick Jadot</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0196">Subiect: Directiva privind protecția apelor împotriva poluării cu nitrați proveniți din surse agricole (91/676/CEE) și atribuirea de fonduri europene în domeniul agricol și marin - Bretania (Franța)</OBJECT><CONTENT><PARA>De mai multe decenii, mii de tone de alge verzi eșuează în fiecare an pe plajele bretone, în Franța, și proliferează în golfurile puțin adânci ale litoralului, din cauza unei concentrații mari de nitrați. Aceste alge, care în anumite cantități pot fi mortale, nu reprezintă decât partea vizibilă a numeroaselor daune aduse mediul în Bretania. Aceste alge împiedică o dezvoltare durabilă și solidară a regiunii și sunt consecința nerespectării de către statul francez a legislației comunitare, în special a Directivei 91/676/CEE privind protecția apelor împotriva poluării cu nitrați proveniți din surse agricole.</PARA><PARA>Deoarece refuză să pună în aplicare măsuri eficace de reglementare, control și finanțare pentru a găsi o soluție de a pune capăt acestei poluări, statul francez încalcă normele europene.</PARA><PARA>Tribunalul administrativ din Rennes și apoi Curtea administrativă de apel de la Nantes au recunoscut că statul francez este responsabil pentru poluarea litoralului prin descompunerea algelor verzi. Nici guvernul francez, nici serviciile statului din aceste teritorii nu au acționat în consecință. Din această cauză cetățenii, reprezentați de Europe Ecologie-les Verts, de Uniunea Democratică Bretonă și de asociații din Bretania, au depus, la începutul lunii noiembrie, o plângere la Comisia Europeană pentru nerespectarea de către statul francez a legislației comunitare.</PARA><PARA>Ce acțiuni intenționează Comisia să întreprindă în urma acestei plângeri?</PARA><PARA>Franța nu respectă Directiva 91/676/CEE privind protecția apelor împotriva poluării cu nitrați proveniți din surse agricole. Nerespectarea principiului unei fertilizări echilibrate cauzează o poluare difuză a mediului marin, utilizat ca loc de deversare a 75 000 t de nitrați/an, ceea ce cauzează dezvoltarea algelor verzi.</PARA><PARA>Ce măsuri intenționează Comisia să întreprindă pentru a asigura respectarea directivei de către statul francez?</PARA><PARA>Autorizațiile eliberate de Franța în chestiuni agricole și marine nu numai că nu respectă legislația franceză, dar încalcă și legislația europeană. Or, atribuirea de fonduri europene este condiționată de respectarea integrală a legislației UE. Autorizând ilegal anumite operațiuni, Franța organizează de fapt atribuirea ilicită de fonduri europene.</PARA><PARA>Ce acțiuni intenționează Comisia să întreprindă pentru a pune capăt acestor nereguli?</PARA></CONTENT></QUEST>