<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0080">O-0080/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1952">Jan Marinus Wiersma</PERSON>, în numele Grupului <GRPOL GRPOLID="1103">PSE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0080">Subiect: O strategie europeană privind populaţia romă</OBJECT><CONTENT><PARA>În aprilie 2005, Parlamentul European a adoptat o Rezoluţie privind situaţia romilor (<ANCHOR ID="1" FAMILY="TA" TYPE="P6-TA" YEAR="2005" NUMBER="0151">P6_TA(2005)0151</ANCHOR>), invitând Comisia Europeană să pregătească o comunicare privind cea mai bună modalitate în care UE ar putea coordona şi promova eforturile pentru îmbunătăţirea situaţiei romilor şi să adopte un plan de acţiuni cu recomandări clare către statele membre. De asemenea, rezoluţia a sugerat să fie luată în considerare recunoaşterea romilor ca minoritate europeană transnaţională. </PARA><PARA>Având în vedere lipsa unei îmbunătăţiri generale a situaţiei romilor europeni, va acorda Consiliul prioritate discuţiilor despre problemele populaţiei rome în 2008? Va lansa Consiliul o dezbatere privind situaţia romilor în statele membre UE în cadrul Anului european al dialogului intercultural?</PARA><PARA>Situaţia romilor este diferită de cea a altor minorităţi din Europa, având în vedere că romii sunt prezenţi din punct de vedere istoric în multe ţări europene, în timp ce dimensiunea teritorială lipseşte. Recunoaşterea acestui fapt ar veni în sprijinul responsabilităţii comune a UE şi a statelor membre de a promova integrarea romilor. Intenţionează Consiliul să adopte o declaraţie pentru recunoaşterea situaţiei distincte a romilor europeni şi pentru a-şi declara angajamentul de a contribui la eforturile colective de promovare a integrării romilor?</PARA><PARA>Intenţionează Consiliul să dea curs propunerii României de a dezvolta un plan de acţiuni comunitare privind populaţia romă, cerând Comisiei Europene să emită propuneri specifice pentru promovarea integrării romilor?</PARA><PARA>Va trece Consiliul pe agenda Consiliului pentru afaceri sociale din 2008 discuţii despre desfăşurarea şi rezultatele preliminarii ale „Deceniului de integrare a romilor”, cu scopul de a evalua şi sprijini eforturile tuturor ţărilor (atât statele membre UE, cât şi cele nemembre) pentru promovarea integrării romilor?</PARA></CONTENT></QUEST>