<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000083">O-000083/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="4335">Marielle De Sarnez</PERSON>, <PERSON ID="34234">Antonyia Parvanova</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000083">Subiect: Utilizarea violenței sexuale ca instrument contrarevoluționar în Africa de Nord și în Orientul Mijlociu</OBJECT><CONTENT><PARA>Femeile au participat în mod activ la revoltele în favoarea democrației, drepturilor și libertăților din Africa de Nord și din Orientul Mijlociu. În timpul acesta, regimurile aflate la putere au recurs la agresiuni sexuale în conflictele din cadrul acestor revoluții, având ca țintă femeile, în special pentru a le face vulnerabile.</PARA><PARA>Exemple recente care dovedesc utilizarea sistematică a intimidării și tratamentelor degradante vizând femeile includ cazurile descrise în continuare.</PARA><PARA>O femeie libaneză, Iman al-Obeidi, care le-a povestit reporterilor, într-un hotel din Tripoli, că a fost victima unui viol în grup și că a fost maltratată de soldați, este deținută din 26 martie într-un loc necunoscut și este acum acționată în justiție pentru defăimare de către bărbații pe care i-a acuzat de viol. </PARA><PARA>În Egipt, femeile care au participat la proteste declară au fost supuse unor teste de virginitate de către militari; după ce au fost ridicate din Piața Tahrir, la data de 9 martie, au fost victime ale torturii și violurilor, iar testele de virginitate au fost efectuate și fotografiate în prezența soldaților. Unele dintre aceste femei vor fi judecate de către tribunale militare. </PARA><PARA>Poate Comisia să fie de acord:</PARA><PARA>– că utilizarea agresiunilor sexuale, a intimidărilor și a urmăririi femeilor trebuie respinsă în termenii cei mai categorici?</PARA><PARA>– că trebuie demarată o anchetă independentă, iar autorii faptelor trebuie să răspundă pentru acțiunile lor, cu referire în special la investigarea infracțiunilor comise de Gaddafi, în fața Curții Penale Internaționale?</PARA><PARA>– că toți oamenii ar trebui să aibă dreptul de a-și exprima opinia cu privire la viitorul democratic al propriei țări fără a face, pentru aceasta, obiectul arestării, torturilor sau al unor tratamente degradante sau discriminatorii?</PARA><PARA>– că ar trebui recunoscut rolul femeilor în cadrul acestor revoluții, inclusiv amenințările la care sunt supuse și modul în care își pot apăra drepturile?</PARA><PARA>– că este nevoie de o corelare a drepturilor omului cu politicile PEV și de împărtășirea activă a experienței deținute de UE în domeniul violențelor și egalității de gen, ca parte integrantă a procesului de democratizare?</PARA><PARA>– că există necesitatea apărării drepturilor femeilor în general în cadrul noilor structuri democratice și juridice din aceste societăți?</PARA></CONTENT></QUEST>