<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0352">H-0352/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="1403">David Martin</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0352">Subiect: Acordul de liber schimb UE-Columbia</OBJECT><CONTENT><PARA>După semnarea, luna trecută, la Madrid, a Acordului de liber schimb UE-Columbia, poate Comisia să precizeze când este posibil ca acordul să fie trimis Parlamentului în conformitate cu procedura de aprobare? Poate Comisia să confirme faptul că s-a convenit cu Columbia asupra unei clauze privind drepturile omului şi, de asemenea, dacă textul acestei clauze a fost transmis Parlamentului?</PARA><PARA>Această clauză privind drepturile omului ar trebui să includă dispoziţia de suspendare a acordului în caz de încălcări ale drepturilor omului. Prin urmare, poate Comisia să ofere detalii cu privire la procedura de suspendare a acordului, altfel spus este Comisia iniţiatorul unic al oricărei propuneri de suspendare a acordului şi este necesară majoritatea calificată sau o decizie unanimă în Consiliu pentru a sprijini orice propunere de acest fel? În plus, poate Comisia să sublinieze care este rolul pe care îl vor juca Parlamentul şi părţile terţe interesate, cum ar fi sindicatele, cu privire la orice eventuală propunere sau decizie de suspendare a acordului?</PARA><PARA>Ar putea Comisia să confirme, de asemenea, dacă este necesară ratificarea acordului de către parlamentele naţionale şi care ar fi calendarul şi procedura de urmat în acest caz? </PARA></CONTENT></QUEST>