<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000015">O-000015/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96812">Juan Fernando López Aguilar</PERSON><BRK/>în numele <COMMITTEE COMMID="2875">Comisia pentru libertăţi civile, justiţie şi afaceri interne</COMMITTEE></TI-AUTHOR></TI><OBJECT OBJID="OBJ000015">Subiect: Carte verde privind dreptul la reîntregirea familiei pentru resortisanții țărilor terțe care trăiesc în Uniunea Europeană (Directiva 2003/86/CE)</OBJECT><CONTENT><PARA>1.  Directiva 2003/86/CE a Consiliului din 22 septembrie 2003 privind dreptul la reîntregirea familiei prevede la articolul 19: „Periodic, iar pentru prima dată până la 3 octombrie 2007, Comisia prezintă Parlamentului European și Consiliului un raport cu privire la aplicarea prezentei directive în statele membre”. Raportul prezentat de către Comisie Parlamentului European și Consiliului cu privire la aplicarea Directivei 2003/86/CE din 8 octombrie 2008 privind dreptul la reîntregirea familiei a reprezentat o consecință a acestui exercițiu și a anunțat intenția Comisiei de a lansa o consultare mai largă sub forma unei Cărți verzi privind viitorul regimului privind reîntregirea familiei. Cartea verde a fost adoptată la 5 noiembrie 2011. Ar putea Comisia specifica motivele care au stat la baza publicării la această dată a Cărții verzi?</PARA><PARA>2.  Atât raportul de punere în aplicare, cât și Cartea verde identifică probleme și deficiențe legate de implementarea la nivel național. Acestea menționează îngrijorări legate de transpunerea directivei și ajung la concluzia că statele membre dispun de o prea mare libertate în ceea ce privește aplicarea unora dintre dispozițiile opționale ale directivei. Ce măsuri a adoptat Comisia pentru a aborda deficiențele aferente directivei? A inițiat Comisia vreo procedură de constatare a neîndeplinirii obligațiilor, în conformitate cu articolul 258 din TFUE? Dacă nu, din ce motiv? Este Comisia în favoarea unei mai bune implementări sau a unor instrumente juridice neobligatorii (de exemplu, orientări)?</PARA><PARA>3.  Directiva face parte din domeniul politicii UE în materie de imigrație și vizează aspecte sensibile privind drepturile omului, cum ar fi dreptul la viața privată și de familie și dreptul la căsătorie și dreptul de a întemeia o familie (articolele 7 și 9 din Carta drepturilor fundamentale a Uniunii Europene). </PARA><PARA>- Consideră Comisia că garanțiile prevăzute în directivă sunt suficiente pentru a asigura protecția drepturilor menționate mai sus? </PARA><PARA>- Cum evaluează Comisia procedurile din unele state membre în ceea ce privește perioada de maximum cinci ani înainte de a acorda un permis de ședere independent soțului sau partenerului necăsătorit sau copilului devenit major?</PARA><PARA>4.  Unele state membre au introdus măsuri restrictive, iar unul dintre acestea a solicitat modificarea directivei, susținând necesitatea unor schimbări pentru a aborda abuzuri legate de directivă. Având în vedere faptul că astfel de restricții ar limita în continuare dreptul la viața de familie, astfel cum este recunoscut în instrumentele internaționale privind drepturile omului, deține Comisia date în această privință, sau a furnizat vreun stat membru date în sprijinul acestor îngrijorări?</PARA></CONTENT></QUEST>