<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000016">O-000016/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96936">Gabriel Mato Adrover</PERSON><BRK/>în numele <COMMITTEE COMMID="2871">Comisia pentru pescuit</COMMITTEE></TI-AUTHOR></TI><OBJECT OBJID="OBJ000016">Subiect: Măsurile cuprinse în Regulamentul privind capturile totale admisibile (TAC) şi cotele pentru 2012 care depăşesc domeniul de aplicare prevăzut la articolul 43 alineatul (3) din TFUE</OBJECT><CONTENT><PARA>La 16 decembrie 2011, Consiliul a ajuns la un acord politic privind stabilirea posibilităţilor de pescuit pentru anul următor prin intermediul celui de al treilea Regulament privind „TAC şi cotele” care urmează să fie adoptat de la intrarea în vigoare a TFUE în temeiul articolului 43 alineatul (3) din acesta. Procedura prevăzută la articolul menţionat, care nu include Parlamentul, poate fi aplicată numai pentru „stabilirea şi repartizarea posibilităţilor de pescuit”, fiind excluse toate celelalte măsuri ce vizează realizarea obiectivelor PCP, care trebuie adoptate, potrivit articolului 43 alineatul (2), în conformitate cu procedura legislativă ordinară. Cu toate acestea, în cadrul Regulamentului privind TAC şi cotele, Comisia propune, iar Consiliul adoptă, al treilea an consecutiv, măsuri care depăşesc în mod evident gama de măsuri ce pot fi adoptate în temeiul articolului 43 alineatul (3), inclusiv măsuri importante de ordin tehnic, cum ar fi zonele şi perioadele interzise sau supuse unor restricţii, limitarea adâncimii de pescuit şi cerinţele specifice care vizează uneltele de pescuit.</PARA><PARA>1.  Întrucât articolul 43 alineatul (2) din TFUE, care prevede aplicarea procedurii legislative ordinare, reprezintă temeiul juridic pentru toate măsurile ce vizează realizarea obiectivelor PCP, articolul 43 alineatul (3) reprezintă o excepţie şi, prin urmare, trebuie supus unei interpretări stricte. Cum poate Consiliul justifica interpretarea largă a articolului 43 alineatul (3) prin care acestuia îi este extins domeniul de aplicare astfel încât să includă şi alte elemente decât simpla stabilire şi repartizare a posibilităţilor de pescuit, în special măsuri clasificate anterior ca măsuri tehnice în sensul articolului 4 alineatul (2) litera (g) din Regulamentul (CE) nr. 2371/2002 al Consiliului?</PARA><PARA>2.  Pe baza căror (cărei) dispoziţii din TFUE poate Consiliul justifica introducerea în considerentul (3) din Regulamentul privind TAC şi cotele a unei trimiteri la „anumite condiţii legate funcţional de (stabilirea şi alocarea posibilităţilor de pescuit)”?</PARA><PARA>3.  Intenţionează Consiliul să includă sistematic măsuri ce depăşesc simpla „stabilire şi repartizare a posibilităţilor de pescuit” în viitoarele regulamente privind TAC şi cotele adoptate în temeiul articolului 43 alineatul (3)?</PARA><PARA>4.  Este Consiliul sincer angajat să garanteze că, indiferent de procedurile noi ce vor fi implementate eventual în cadrul reformei în curs a PCP, adoptarea măsurilor tehnice de acest tip se va face în deplină conformitate cu TFUE şi va respecta prerogativele Parlamentului?</PARA></CONTENT></QUEST>