<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000282">O-000282/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28243">Jorgo Chatzimarkakis</PERSON>, <PERSON ID="2155">Sir Graham Watson</PERSON>, <PERSON ID="97076">Corinne Lepage</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="96683">Carl Haglund</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000282">Subiect: Acvacultura europeană</OBJECT><CONTENT><PARA>Resursele halieutice europene sunt supraexploatate în proporție de până la 90%, în consecință consumul european de pește este foarte dependent de importurile din țările terțe, precum și de acordurile de pescuit încheiate cu acestea. Una din soluțiile importante a fost extinderea acvaculturii, în interiorul dar și în afara Uniunii Europene. Astăzi, aproape unul din cinci pești consumați în Europa, provine din acvacultură. </PARA><PARA>În propunerea sa de Reformă a PCP din 13 iulie 2011, Comisia atrage atenția că dezvoltarea insuficientă a acvaculturii în Uniune reprezintă una din marile probleme ale actualei PCP și consideră că acvacultura contribuie la securitatea alimentară și la ocuparea forței de muncă. Cu toate acestea, în cadrul aceleiași propuneri Comisia nu amintește deloc de necesitatea criteriilor calitative în cazul acvaculturii. </PARA><PARA>1.  Deoarece importanța acvaculturii este unanim recunoscută, va garanta Comisia fonduri suficiente și ușor accesibile în sprijinul dezvoltării acvaculturii?</PARA><PARA>2.  Având în vedere că:</PARA><PARA>- acvacultura este de competența comună a statelor membre și a UE și</PARA><PARA>- orientările strategice cu caracter neobligatoriu ale Uniunii vor constitui baza planurilor strategice naționale multianuale, </PARA><PARA>cum vor putea fi asigurate, la nivelul întregii Uniuni, criteriile calitative generale, care țin cont de impactul social și ecologic, cum ar fi contaminarea apelor subterane? Cum poate asigura Comisia că statele membre nu vor încălca normele Uniunii?</PARA><PARA>3.  Salutând propunerea de înființare a Consiliilor consultative pentru acvacultură, cum poate Parlamentul European influența procesul?</PARA><PARA>4.  Majoritatea peștilor crescuți în acvacultură aparțin unor specii carnivore. Ce măsuri pot fi utilizate pentru a garanta că hrănirea lor se face în mod adecvat și nu are un impact negativ asupra peștilor sălbatici, mai ales în ceea ce privește reproducerea acestora? Cunoaște Comisia faptul că peștii carnivori sunt hrăniți din ce în ce mai mult cu plante de cultură străine de dieta lor naturală? Crede Comisia că această situație poate produce efecte negative asupra sănătății peștilor și/sau a consumatorilor? </PARA><PARA>5.  Peștii proveniți din acvacultură sunt, de asemenea, importați din țări în care normele europene (cum ar fi normele ecologice sau cele privind calitatea vieții animalelor) nu sunt în mod necesar sau eficient aplicate. Ce măsuri se iau pentru a asigura consumatorii europeni că peștii sunt crescuți în condiții acceptabile?</PARA></CONTENT></QUEST>