<QUEST><TI><TI-INTRO>ÎNTREBARE ORALĂ <QREF QID="H-2008-0524">H-0524/08</QREF></TI-INTRO><TI-SESSION>pentru timpul afectat întrebărilor din perioada de sesiune iulie 2008</TI-SESSION><TI-RULES-EP>în conformitate cu articolul 109 din Regulamentul de procedură</TI-RULES-EP><TI-AUTHOR>de <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0524">Subiect: Sistemele de irigaţii din Uniunea Europeană</OBJECT><CONTENT><PARA>Schimbările climatice şi-au făcut deja simţite efectele în toate statele Uniunii Europene. În următorii ani Uniunea trebuie să fie capabilă atât să lupte eficient împotriva cauzelor schimbărilor climatice, cât şi să se adapteze noii clime. În special statele membre din sudul şi estul Uniunii sunt şi vor fi în continuare afectate de secetă, caniculă şi de deşertificarea unor regiuni agricole. Acestea vor avea efecte devastatoare asupra culturilor agricole destinate hranei populaţiei. În plus, conform unor studii ştiinţifice, apa, şi în special apa potabilă, va deveni în următorii ani o resursă deficitară.</PARA><PARA>Aş dori să ştiu ce măsuri are în vedere Comisia Europeană pentru a dezvolta un sistem eficient de irigaţii care să permită statelor membre mai sus menţionate să aibă o agricultură eficientă, capabilă să asigure nu doar hrana populaţiei din acele regiuni, dar şi exportul de produse agricole către alte ţări. Aş dori sa întreb Comisia care sunt fondurile comunitare destinate acestor măsuri, şi care va fi viitoarea politică a Uniunii privind irigarea suprafeţelor agricole.</PARA></CONTENT></QUEST>