<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000160">O-000160/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96932">Birgit Sippel</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000160">Subiect: Stadiul negocierilor cu Australia, SUA și Canada în legătură cu utilizarea și transferul datelor din Registrul cu numele pasagerilor (PNR)</OBJECT><CONTENT><PARA>1.  Poate Comisia să clarifice în detaliu evaluarea conformității acordului UE-Australia privind PNR cu drepturile fundamentale și legislația UE, precum și cu criteriile stabilite în rezoluțiile Parlamentului European <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> și <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR>? Poate Comisia mai ales să explice cum a stabilit că strângerea și utilizarea datelor PNR îndeplinesc condițiile legale ale necesității și proporționalității?</PARA><PARA>2.  Poate Comisia să clarifice, în contextul articolului 218 TFUE, modul în care intenționează să implementeze articolele 23 și 25 din acordul UE-Australia (privind soluționarea litigiilor, suspendarea și rezilierea) în situația în care Parlamentul European, cu majoritate absolută, hotărăște aplicarea articolelor respective?</PARA><PARA>3.  Având în vedere că transferul de date PNR de către firmele de transport aerian este impus de legislația australiană, scopul acordului UE-Australia este exclusiv acela de a garanta că transferul de date are loc în conformitate cu legislația UE privind protecția datelor. Este de acord Comisia cu faptul că articolul 16 din TFUE este un temei juridic adecvat pentru decizia Consiliului?</PARA><PARA>4.  Având în vedere că o definiție uniformă a acționării pe baza tipologiei, bazată pe documentele internaționale în vigoare, ar putea ajuta la evaluarea legăturii dintre colectarea și procesarea datelor PNR și activitățile bazate pe tipologie, ar fi Comisia de acord să lucreze la o asemenea definiție?</PARA><PARA>5.  În așteptarea rezultatului viitoarelor negocieri cu SUA și Canada, poate Comisia să ofere informații legate de criteriile generale menite să asigure respectarea principiilor necesității și proporționalității, în special în ce privește domeniul de aplicare și perioadele de păstrare? Poate Comisia să prezinte o imagine de ansamblu a acordurilor bilaterale posibile între SUA și statele membre care conțin o trimitere la PNR? Poate Comisia să clarifice viitoarea legislație care prevede transferul automat de date PNR din Canada către SUA?</PARA><PARA>6.  Poate Comisia să clarifice relația dintre programul Secure Flight al SUA și colectarea de date PNR?</PARA><PARA>7.  Ia Comisia în calcul frecvența utilizării ad hoc a sistemului PULL de către autoritățile SUA în raport cu sistemul de transportatori aerieni care folosesc deja metoda PUSH în conformitate cu dispozițiile acordului existent cu SUA? </PARA><PARA>8.  Se derulează în momentul de față negocieri între Comisie și Statele Unite? Ce urmare intenționează Comisia să dea avizului juridic emis de propriul său serviciu juridic?</PARA></CONTENT></QUEST>