<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000309">O-000309/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/>în numele <COMMITTEE COMMID="2871">Comisia pentru pescuit</COMMITTEE></TI-AUTHOR></TI><OBJECT OBJID="OBJ000309">Subiect: Stadiul în care se află propunerea privind planul multianual pentru stocul vestic de stavrid negru de Atlantic și pentru unitățile piscicole care îl exploatează</OBJECT><CONTENT><PARA>Parlamentul a adoptat la 23 noiembrie 2010 o rezoluţie legislativă referitoare la propunerea de regulament al Parlamentului European şi a Consiliului de instituire a unui plan multianual pentru stocul vestic de stavrid negru de Atlantic și pentru unitățile piscicole care îl exploatează (COM(2009)0189). Obiectivul planului este acela de a menține biomasa stavridului negru vestic la un nivel care să garanteze exploatarea durabilă a acestuia și să ofere randamentul cel mai ridicat pe termen lung. În acest scop, norma de control al exploatării trebuie să se bazeze în egală măsură pe recomandările de precauție emise pentru condiții medii de recrutare și pe capturile totale admisibile recente adaptate în funcție de un factor care să reflecte tendințele recente ale abundenței stocului măsurate cu ajutorul producției de icre.</PARA><PARA>Parlamentul susține punctul de vedere al Comisiei, conform căruia stabilirea unor planuri de gestionare pe termen lung este esenţială pentru conservare şi, în măsura în care este posibil, acestea trebuie să fie planuri bazate pe pescării, care să cuprindă mai multe stocuri. </PARA><PARA>Prin urmare, Comisia pentru pescuit adresează Comisiei următoarele întrebări:</PARA><PARA>Ce măsuri intenţionează să ia Comisia pentru a depăşi impasul interinstituţional evident în care se află? De ce încercările anterioare de a ajunge la un compromis între cei doi colegislatori s-au soldat cu un eşec?</PARA><PARA>Este Comisia de acord că impasul actual în ceea ce priveşte acest dosar are consecinţe la scară largă asupra tuturor celorlalte planuri de gestionare pe termen lung, cum ar fi cel pentru somonul de Marea Baltică, având în vedere că gestionarea pescuitului prin planuri pe termen lung este unul dintre elementele-cheie ale reformei PCP propuse?</PARA><PARA>De ce singura acţiune ulterioară a Comisiei a fost organizarea unui atelier în aprilie 2011 în pofida faptului că intenţia sa iniţială era lansarea unei dezbateri comune cu Parlamentul şi statele membre privind arhitectura viitoare a planurilor pe termen lung, astfel cum precizase în răspunsul său la adoptarea raportului Parlamentului referitor la stavridul negru din noiembrie 2010?</PARA></CONTENT></QUEST>