<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000012">O-000012/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28358">Konrad Szymański</PERSON>, <PERSON ID="2097">Giles Chichester</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000012">Subiect: Cel de-al treilea pachet de măsuri privind energia</OBJECT><CONTENT><PARA>Cel de-al treilea pachet de măsuri privind liberalizarea sectorului energetic constituie baza pentru o piață competitivă a energiei în UE. Cu toate acestea, recent, reprezentanți ai Federației Ruse și ai monopolistului rus Gazprom au solicitat în repetate rânduri revizuirea principiilor celui de-al treilea pachet de măsuri, în special abrogarea principiului „accesului terților” la infrastructura de transport al gazelor. </PARA><PARA>Din păcate, aceste opinii au fost bine primite în capitalele câtorva state membre ale UE. Concret, acest lucru implică retragerea principiului accesului terților la gazoductul South Stream. </PARA><PARA>În ceea ce privește campania Federației Ruse împotriva dispozițiilor celui de-al treilea pachet de măsuri privind liberalizarea sectorului energetic, s-au primit informații referitoare la o propunere de acord între Uniunea Europeană și Federația Rusă, conform căreia dispozițiile din pachetul menționat anterior nu vor fi obligatorii pentru conductele rusești de export de gaze. Ar fi vorba de un acord internațional care primează asupra dreptului european. </PARA><PARA>Consultările privind acest subiect au fost menționate în protocolul negocierilor economice dintre Franța și Rusia din noiembrie 2011.</PARA><PARA>Este adevărat că, în cadrul discuțiilor dintre UE și Rusia pe tema energiei, Comisiei i-a fost prezentat un astfel de proiect de acord? </PARA><PARA>Este adevărat că proiectul de acord a fost elaborat de guvernul rus?</PARA><PARA>Intenționează Comisia să modifice dispozițiile celui de-al treilea pachet de măsuri privind liberalizarea sectorului energetic?</PARA><PARA>Intenționează Comisia să dea curs solicitărilor privind exceptarea gazoductului South Stream de la normele celui de-al treilea pachet de măsuri privind energia, inclusiv de la aplicarea principiului accesului terților? </PARA></CONTENT></QUEST>