<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000048">O-000048/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>în numele <COMMITTEE COMMID="2870">Comisia pentru agricultură şi dezvoltare rurală</COMMITTEE></TI-AUTHOR></TI><OBJECT OBJID="OBJ000048">Subiect: Rezistența la antibiotice</OBJECT><CONTENT><PARA>În jur de 50% din antibioticele din Europa sunt prescrise în vederea utilizării pe animale, ceea ce conferă acestei chestiuni un caracter cu adevărat transversal care necesită o abordare bine coordonată. În acest sens, având în vedere că rezistența oamenilor și animalelor la antibiotice este identică - iar practicile moderne de creștere a animalelor nu pot exista în absența posibilității utilizării antibioticelor pentru vindecarea bolilor – sectorul agricol european este confruntat cu o problemă de mare anvergură.</PARA><PARA>În rezoluția sa din 5 mai 2010 referitoare la evaluarea și analizarea planului de acțiune pentru bunăstarea animalelor 2006-2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0130">P7_TA(2010)0130</ANCHOR>), Parlamentul European – subliniind legătura dintre bunăstarea animalelor, sănătatea acestora și sănătatea publică – a îndemnat Comisia și statele membre să soluționeze în mod responsabil problema, ce tinde să ia amploare, a rezistenței animalelor la antibiotice.</PARA><PARA>În special, Parlamentul European a invitat Comisia să colecteze și să analizeze date privind utilizarea produselor destinate sănătății animalelor, inclusiv a antibioticelor, în vederea unei utilizări eficace a acestor produse.</PARA><PARA>În urma acestei rezoluții, ar putea Comisia explica:</PARA><PARA>1.  ce măsuri au fost luate și/sau ce măsuri vor fi luate în vederea colectării și analizării acestor date?</PARA><PARA>2.  în ce mod intenționează Comisia să-și organizeze activitatea internă cu privire la această importantă chestiune, în special în ce privește cooperarea dintre DG AGRI, DG SANCO și agențiile UE în cauză?</PARA><PARA>3.  în ce mod va fi abordată problema rezistenței animalelor la antibiotice prin intermediul viitoarelor inițiative, strategii și/sau propuneri legislative ale UE?</PARA></CONTENT></QUEST>