<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000213">O-000213/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR></TI><OBJECT OBJID="OBJ000213">Subiect: Politica UE privind biomasa şi impactul acesteia asupra dezvoltării</OBJECT><CONTENT><PARA>În aprilie 2009, Consiliul Uniunii Europene a adoptat o directivă de instituire a unui cadru comun la nivelul UE privind utilizarea energiei din surse regenerabile (Directiva 2009/28/CE). Acest act legislativ urmăreşte ca energia produsă din surse regenerabile să reprezinte, până în 2020, 20% din totalul consumului final de energie al UE şi 10% din energia consumată de sectorul transporturilor.</PARA><PARA>Deşi directiva urmăreşte o creştere importantă a producţiei şi utilizării biomasei în scopul producerii de energie, prevăzând creşterea ponderii acesteia până în 2020, nu este în vigoare niciun cadru solid care să asigure producţia şi utilizarea durabilă a biomasei în scopul producerii de energie. Pe deasupra, biomasa lemnoasă prezintă un posibil efect nociv pentru pădurile din ţările în curs de dezvoltare, deoarece ar putea duce la transformarea pădurilor naturale, a zonelor umede etc. în plantaţii de materii prime pentru biocarburanţi.</PARA><PARA>Ce măsuri intenţionează să ia Comisia pentru a asigura că biomasa utilizată în scopuri energetice are un caracter durabil şi este conformă cu gestionarea durabilă a pădurilor, atât din interiorul, cât şi din afara UE?</PARA><PARA>Cum va îndeplini politica UE privind biomasa obligaţiile la care a subscris Comisia în cadrul acordurilor bilaterale de parteneriat voluntar privind aplicarea legislaţiei forestiere, guvernarea şi comerţul (FLEGT), al angajamentelor privind combaterea schimbărilor climatice din cadrul sistemelor de reducere a emisiilor cauzate de despăduriri și de degradarea pădurilor (REDD) şi al Declaraţiei de la Nagoya privind biodiversitatea în cadrul cooperării pentru dezvoltare? Va lua Comisia în considerare aceste aspecte cu ocazia viitoarei revizuiri a criteriilor de durabilitate a biomasei solide şi a biogazului (prevăzută pentru sfârşitul anului 2011)?</PARA><PARA>Dispune Comisia de informaţii privind cantitatea de biomasă destinată producerii de energie care este deja importată şi regiunile din care va proveni aceasta în viitorul apropiat?</PARA></CONTENT></QUEST>