<QUEST><TI><TI-INTRO>ÎNTREBARE ORALĂ <QREF QID="H-2009-0443">H-0443/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28131">Anna Hedh</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0443">Subiect: Publicitatea pentru alcool</OBJECT><CONTENT><PARA>În primăvara acestui an a fost prezentat un raport, întocmit de grupul de experți ai forumului Alcohol and Health Forum (Forumul „Alcoolul și sănătatea”) intitulat ”The impact of marketing communication on the volume and patterns of consumption of alcoholic beverages, especially by young people” (Impactul marketingului asupra volumului și modului de a consuma băuturi alcoolice, în special la tineri).</PARA><PARA>Din raport reiese că douăsprezece din cele treisprezece studii analizate arată că publicitatea pentru alcool influențează vârsta la care tinerii încep să consume alcool și îi determină pe cei care deja au început, să consume mai mult. Studiile indică, de asemenea, că există o legătură directă între cantitatea de publicitate la care tinerii sunt expuși și măsura în care aceștia și-au mărit consumul. Pe lângă aceasta, un raport prezentat de Comisie arată că autoreglementarea în domeniul publicității pentru alcool, susținută de industria producătoare de alcool, nu dă rezultate foarte bune. Este mai eficientă aplicarea unor reglementări stricte.</PARA><PARA>Normele deja existente, care interzic publicitatea pentru alcool care se adresează în mod direct tinerilor, rămân practic fără efect. Interzicerea totală a publicității pentru alcool constituie cea mai bună cale de reducere a consumului exagerat de alcool în rândul tinerilor, așa cum o arată și un studiu publicat în magazinul științific „The Lancet”.</PARA><PARA>Luând în considerare toate cele de mai sus, are Comisia intenția să interzică publicitatea pentru alcool, așa cum a interzis, din motive de sănătate, publicitatea pentru produsele din tutun? </PARA></CONTENT></QUEST>