<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0007">O-0007/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28134">Eva-Britt Svensson</PERSON>, în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0007">Subiect: Beijing +15 - Platforma de acţiune a ONU pentru egalitatea de gen</OBJECT><CONTENT><PARA>Timp de peste jumătate de secol, Uniunea Europeană a urmărit obiectivul egalităţii de tratament între femei şi bărbaţi. În conformitate cu articolul 2 din Tratat, Uniunea promovează egalitatea între bărbaţi şi femei, folosind o gamă largă de instrumente precum legislaţia, propunerile de politici şi angajamentele bugetare. Pentru a evalua eficacitatea acestor instrumente diferite în ceea ce priveşte instituirea egalităţii de gen, sunt necesare date statistice comparabile şi clasificate în funcţie de sex.</PARA><PARA>Realizarea egalităţii de gen va fi posibilă doar dacă se vor depune eforturi la toate nivelurile. La nivel internaţional, cel mai important proces este platforma de acţiune de la Beijing, promovată de Naţiunile Unite. Cea de-a patra Conferinţă mondială privind femeile, desfăşurată la Beijing în 1995, şi-a bazat activitatea pe principiul fundamental conform căruia drepturile femeilor şi fetelor reprezintă o componentă inalienabilă, integrantă şi indivizibilă a drepturilor universale ale omului. Cincisprezece ani mai târziu, s-au realizat progrese la nivel global doar în anumite domenii prevăzute în platforma de acţiune de la Beijing.</PARA><PARA><LIST TYPE="UL"><ITEM>Cum poate Uniunea Europeană să sprijine acţiunile ONU privind egalitatea de gen?</ITEM><ITEM>Cum pot contribui indicatorii de egalitate de gen elaboraţi la nivelul UE pentru monitorizarea stadiului punerii în aplicare a platformei de acţiune de la Beijing la monitorizarea mecanismelor strategiei de la Lisabona post-2010?</ITEM><ITEM>În ce mod ar trebui asociaţi indicatorii UE şi viitoarea foaie de parcurs a Comisiei privind egalitatea de gen?</ITEM><ITEM>Ce acţiuni putem întreprinde în domeniile în care nu există indicatori la nivelul UE în prezent, şi anume drepturile femeilor, femeile şi mass-media şi femeile şi mediul?</ITEM></LIST></PARA></CONTENT></QUEST>