<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0185-R01">O-0185/2010/rev.1</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96755">Sergio Paolo Frances Silvestris</PERSON>, <PERSON ID="4393">Mario Mauro</PERSON>, <PERSON ID="96757">Raffaele Baldassarre</PERSON>, <PERSON ID="36392">Aldo Patriciello</PERSON>, <PERSON ID="4746">Sergio Berlato</PERSON>, <PERSON ID="97195">Giovanni Collino</PERSON>, <PERSON ID="1945">Salvatore Tatarella</PERSON>, <PERSON ID="21818">Paolo Bartolozzi</PERSON>, <PERSON ID="28367">Gabriele Albertini</PERSON>, <PERSON ID="96810">Carlo Fidanza</PERSON>, <PERSON ID="96843">Marco Scurria</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96813">Barbara Matera</PERSON>, <PERSON ID="4462">Clemente Mastella</PERSON>, <PERSON ID="96816">Giovanni La Via</PERSON>, <PERSON ID="96733">Antonio Cancian</PERSON>, <PERSON ID="41007">Iva Zanicchi</PERSON>, <PERSON ID="96889">Potito Salatto</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0185">Subiect: Inundații în cinci regiuni ale Italiei - mobilizarea fondurilor UE</OBJECT><CONTENT><PARA>La cinci zile de la inundațiile care au lovit cinci regiuni italiene, în special Veneto, Friuli Veneția Giulia, Liguria, Calabria și cele două provincii toscane, Lucca și Massa Carrara, situația critică provocată de revărsarea apelor impune o intervenție neîntârziată la nivel european. Guvernul italian a prevăzut deja mobilizarea unor fonduri uriașe, însă reconstrucția reclamă eforturi suplimentare. La rândul lor, autoritățile regionale au deschis conturi curente pentru donații spontane.</PARA><PARA>Pagubele se cifrează la aproximativ un miliard de euro numai pentru îndiguirile cele mai urgente, la care se adaugă fondurile necesare pentru lucrările structurale. Starea de pre-alarmă din cauza riscurilor de natură hidrogeologică și hidrologică a fost declarată în zone întinse și, pe lângă aceasta, se manifestă și pericolul alunecărilor de teren, inclusiv de mare amploare.</PARA><PARA>Peste 4000 de sinistrați, 121 de localități și mai mult de 500.000 de persoane afectate. Au fost devastate terenuri agricole, s-au înecat 150.000 de animale din fermele zootehnice. Agricultura din cele cinci regiuni afectate, deja grav lovite de criza economică, a fost, pur și simplu, distrusă.</PARA><PARA>Numărul întreprinderilor agricole care au suferit pagube enorme, constând inclusiv structuri (pivnițe, staule și sere) inundate, este foarte mare. Scenariul este tragic și în ceea ce privește fermele zootehnice și culturile distruse (cereale, viță de vie, măsline, tutun, plante și flori, legume și ridichi).</PARA><PARA>Distrugerea plantațiilor și a fermelor zootehnice a fost însoțită de distrugerea a mii de întreprinderi mici și mijlocii, ale căror instalații industriale și mașini au devenit inutilizabile în urma inundațiilor. Aceste unități de producție, deja greu încercate de criza economică, au fost astfel reduse la o stare falimentară, care va genera șomaj, pauperizarea teritoriului și repercusiuni îndelungate ale acestei catastrofe naturale.</PARA><PARA>Bilanțul, deja dramatic riscă, prin urmare, să provoace o nouă criză importantă în ceea ce privește sectoarele de producție și întreprinderile mici și mijlocii din diverse sectoare. Guvernul italian a declarat starea de urgență în Veneto, Friuli Veneția Giulia, Liguria, Calabria și în cele două provincii toscane, Lucca și Massa Carrara.</PARA><PARA>Ne adresăm Comisiei pentru a afla:</PARA><PARA>1. Intenționează să utilizeze fondul de solidaritate, instituit în 2002, tocmai pentru a interveni în cazurile de inundații din Europa Centrală și în cazul celor mai grave dezastre naturale?</PARA><PARA>2. Ce fonduri europene suplimentare intenționează să mobilizeze și ce evaluări pentru acțiunile de prevenire din acest sector?</PARA></CONTENT></QUEST>