<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0101">O-0101/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28193">Jean-Paul Gauzès</PERSON>, <PERSON ID="2224">Klaus-Heiner Lehne</PERSON>, <PERSON ID="28223">Andreas Schwab</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0101">Subiect: Amenzile aplicate de Comisie în cazurile antitrust</OBJECT><CONTENT><PARA>În conformitate cu articolul 23 alineatul (2) litera (a) din Regulamentul (CE) nr. 1/2003<FNREF FNIDREF="FN1"/>, Comisia poate aplica amenzi întreprinderilor care încalcă articolul 101 sau 102 din tratat. Deși Comisia poate aplica amenzi cu o marjă largă de discreție, orientările privind metoda de stabilire a amenzilor trebuie să asigure transparența tuturor deciziilor adoptate de Comisie.</PARA><PARA>În ultimul deceniu, amenzile aplicate de Comisie au devenit extrem de mari. Vocile critice susțin că politica Comisiei de aplicare a amenzilor nu respectă siguranța juridică și drepturile juridice fundamentale. În special, se susține că politica de aplicare a amenzilor este practicată cu o discreție aproape nelimitată, fapt care nu permite întreprinderilor vizate să anticipeze nivelul amenzii ce urmează să fie aplicată.</PARA><PARA>Actuala politică a Comisiei de aplicare a amenzilor ar putea, de asemenea, să aibă un caracter disproporționat în contextul crizei financiare și economice actuale. Deși punctul 35 din orientările privind aplicarea amenzilor abilitează Comisia, în situații excepționale și la cerere, să țină seama de incapacitatea unei întreprinderi de a plăti într-un anumit context social și economic, nu este clar în ce măsură Comisia intenționează să aplice această normă sau să reducă cuantumul amenzilor prin orice alte mijloace în contextul economic actual.</PARA><PARA>1. Intenționează Comisia să își revizuiască normele privind aplicarea amenzilor?</PARA><PARA>2. Intenționează Comisia să prezinte propuneri legislative formale în loc să își fondeze politica de aplicare a amenzilor pe orientări administrative?</PARA><PARA>3. Intenționează Comisia să ia în considerare criza financiară și economică actuală la determinarea cuantumului unei amenzi pentru a se asigura că întreprinderile amendate nu sunt amenințate de insolvabilitate?</PARA><FN FNID="FN1">  JO L 1, 4.1.2003, p. 1.</FN></CONTENT></QUEST>