<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000225">O-000225/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33982">Marian-Jean Marinescu</PERSON>, <PERSON ID="97968">Andrey Kovatchev</PERSON>, <PERSON ID="1892">Carlos Coelho</PERSON>, <PERSON ID="96848">Mariya Nedelcheva</PERSON>, <PERSON ID="96824">Monica Luisa Macovei</PERSON>, <PERSON ID="96702">Elena Oana Antonescu</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON>, <PERSON ID="28229">Manfred Weber</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000225">Subiect: Aderarea Bulgariei și a României la spațiul Schengen</OBJECT><CONTENT><PARA>Crearea spațiului Schengen și integrarea acquis-ului Schengen în cadrul UE reprezintă una dintre cele mai importante realizări din cadrul procesului de integrare europeană, care are efecte directe asupra cetățenilor europeni. În 2007, când au aderat la UE, România şi Bulgaria au adoptat acquis-ul Schengen. În conformitate cu articolul 4 alineatul (2) din Actul de aderare, verificarea prin intermediul procedurilor de evaluare a îndeplinirii de către noile state membre a condiţiilor necesare pentru aplicarea tuturor părţilor acquis-ului Schengen (protecţia datelor, SIS, frontierele aeriene, frontierele terestre, frontierele maritime, cooperarea poliţienească şi vizele) condiţionează în prealabil adoptarea de către Consiliu a unei decizii de abolire a controalelor la frontierele interne cu statele membre respective.</PARA><PARA>Evaluarea este demarată ca urmare a unei solicitări a statului membru în cauză și este efectuată sub răspunderea Grupului de lucru pentru evaluarea Schengen. După încheierea unei proceduri de evaluare complete, raportul final ar trebui să stabilească dacă statul membru respectiv îndeplinește toate condițiile preliminare pentru aplicarea practică.</PARA><PARA>Decizia de integrare ar trebui luată de Consiliu, printr-o decizie unanimă a tuturor guvernelor statelor care fac deja parte din spaţiul Schengen. În ultimii ani, România și Bulgaria au depus un efort foarte mare pentru a adera la spațiul Schengen și, conform rapoartelor realizate de experți, au încheiat cu succes procesul de evaluare Schengen. Parlamentul, prin rezoluția sa din 8 iunie 2011, și Consiliul, în concluziile sale din 9 iunie 2011, au confirmat faptul că ambele țări sunt pregătite să adere la spațiul Schengen. În cadrul Consiliului European din 24 iunie 2011, șefii de stat și de guvern au căzut de acord asupra faptului că decizia privind aderarea acestora ar trebui luată cel târziu în septembrie 2011. Ulterior, în cadrul ultimului Consiliu JAI din 22 septembrie 2011, două state membre au decis să blocheze aceste aspirații, iar decizia a fost amânată pe termen nedefinit.</PARA><PARA>1.  Prin semnarea Tratatului de aderare, Bulgariei și României le-a fost transmisă o listă de cerințe, pe care acestea le-au îndeplinit. Consideră Comisia că este drept să se aplice criterii suplimentare, care nu au fost prevăzute de la început, în special dacă se ține seama de faptul că aceste noi criterii sunt diferite de cele aplicate în cazul aderărilor anterioare?</PARA><PARA>2.  Decizia de aderare a fost blocată de două state membre. Consideră Comisia că a fost respectată obligația legală de a decide cu privire la aderarea celor două țări candidate de îndată ce acestea îndeplinesc criteriile?</PARA><PARA>3.  Cum intenționează Comisia să acționeze în continuare?</PARA></CONTENT></QUEST>