<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0181">O-0181/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="96674">Anna Maria Corazza Bildt</PERSON>, <PERSON ID="96780">Monika Hohlmeier</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0181">Subiect: Preocupări cu privire la aplicarea corectă a regimului UE de liberalizare a vizelor în Serbia și Fosta Republică Iugoslavă a Macedoniei</OBJECT><CONTENT><PARA>Consiliul a hotărât să acorde dreptul de a călători fără viză către și în spațiul Schengen pentru cetățenii din Fosta Republică Iugoslavă a Macedoniei, Muntenegru și Serbia. A realizat acest lucru prin adoptarea unor modificări la Regulamentul (CE) nr. 539/2001. Scutirea de viză s-a aplicat începând cu 19 decembrie 2009 pentru deținătorii de pașapoarte biometrice.</PARA><PARA>Comisia (COM(2009)0366) a concluzionat că Fosta Republică Iugoslavă a Macedoniei, Muntenegru și Serbia au îndeplinit toate criteriile de referință până la data adoptării prezentului regulament, iar Parlamentul European (<ANCHOR ID="1" FAMILY="TA" TYPE="P7-TA" YEAR="2009" NUMBER="0062">P7_TA(2009)0062</ANCHOR>) a votat în favoarea acordării regimului de călătorii fără viză la data de 12 noiembrie 2009.</PARA><PARA>Belgia, Germania și Suedia și-au exprimat recent anumite preocupări, iar Comisarul Cecilia Malmström a făcut observații similare, cu privire la creșterea numărului de cereri de azil provenite din partea cetățenilor din Serbia și din Fosta Republică Iugoslavă a Macedoniei și riscul că această situație va pune în cele din urmă în pericol regimul UE de liberalizare a vizelor introdus în anul 2009.</PARA><PARA>În consecință, nu consideră Comisia că ar fi recomandabil să ia măsuri pentru a ajuta autoritățile naționale competente din Serbia și Fosta Republică Iugoslavă a Macedoniei să gestioneze situația actuală și să-și informeze în mod corespunzător cetățenii, pentru a evita utilizarea abuzivă a regimului liberalizării vizelor și pentru a stabiliza astfel fluxurile de solicitanți de azil?</PARA></CONTENT></QUEST>