<QUEST><TI><TI-INTRO>ÎNTREBARE ORALĂ <QREF QID="H-2009-0418">H-0418/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28150">Kinga Gál</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0418">Subiect: Limbile minorităţilor în sistemul educaţional din Ucraina</OBJECT><CONTENT><PARA>Negocierile dintre Ucraina şi UE referitoare la încheierea acordului de asociere sunt în curs de desfăşurare şi vor fi parţial încheiate până la sfârşitul acestui an. </PARA><PARA>După cum se afirmă în documentul de strategie al Uniunii Europene privind Politica europeană de vecinătate, „<I>relaţiile de vecinătate vor avea la bază un angajament comun faţă de valorile comune, în special în domeniul statului de drept, al bunei guvernanţe şi al respectării drepturilor omului, inclusiv a drepturilor minorităţilor</I>”.</PARA><PARA>Ministrul ucrainean al educaţiei a eliminat recent abecedarele de limbă maghiară de pe lista de comenzi pentru anul şcolar 2010-2011. Acest ordin al ministrului periclitează editarea abecedarelor de limbă maghiară în Ucraina, editare care ar putea înceta pe viitor. Mai mult chiar, conform Ordinelor ministrului nr. 461 (2008) şi nr. 1033 (2009) se consolidează folosirea limbii de stat în şcoli şi, în plus, examenele de absolvire pot fi susţinute numai în limba de stat, fapt care discriminează folosirea limbilor minorităţilor. În consecinţă, educaţia care se desfăşoară acum în limba maghiară în Ucraina este pusă în pericol, fapt inacceptabil în conformitate cu valorile europene.</PARA><PARA>În cadrul negocierilor pentru Acordul de asociere, a acordat Comisia Europeană atenţie protecţiei acestor drepturi ale minorităţilor, până în momentul de faţă?  În plus, ce intenţionează să întreprindă Comisia pentru a include în Acordul de asociere protecţia instituţiilor deja existente şi funcţionale ale minorităţilor naţionale. </PARA></CONTENT></QUEST>