<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000116">O-000116/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000116">Subiect: Situația politică din Madagascar</OBJECT><CONTENT><PARA>De câteva luni, Parlamentul European și Adunarea Parlamentară Paritară ACP-UE au adoptat rezoluții în care nu doar condamnă clar numeroasele încălcări și acte de violență comise de forțele de ordine ale actualei puteri asupra propriei populații, ci și alertează comunitatea internațională cu privire la necesitatea unei reîntoarceri imediate la o normalitate instituțională în Madagascar.</PARA><PARA>Uniunea Africană a confirmat, la summitul din 31 ianuarie 2011, sancțiunile individuale și selective decise la summitul din 17 martie 2010, împotriva lui Rojoelina și a altor peste o sută de personalități care susțin Înalta autoritate de tranziție (IAT), al cărei guvern nu este recunoscut nici de Uniunea Europeană, nici de vreun stat membru al Grupului internațional de contact - Madagascar. </PARA><PARA>În pofida faptului că actualul proces de negociere continuă în cadrul medierii internaționale, conduse de Președintele Joaquim Chissano conform deciziei troicii SADC la 31 martie, IAT a avut numeroase inițiative de obstrucționare, menite să împiedice o soluționare incluzivă și consensuală, care să asigure neutralitatea unui regim de tranziție, singurul îndreptățit să organizeze alegeri conforme cu standardele democratice. În aceeași decizie din 31 martie, SADC prevedea și organizarea unui summit extraordinar, care să abordeze cazul special al Madagascarului. Pentru a obține rezultate concrete la acest summit, la care va fi probabil invitată și Uniunea Europeană în calitate de observator, este necesar un puternic semnal european care să încurajeze continuarea acestui proces în direcția unei soluții satisfăcătoare de ieșire din criză, sub forma instalării unui regim de tranziție neutru, consensual și incluziv.</PARA><PARA>În perspectiva acestui summit, Comisia n-ar trebui să aibă o poziție mai fermă față de autoritățile <I>de facto</I> ale Madagascarului în ceea ce privește revenirea la ordinea constituțională? Nu ar merita poporul malgaș un gest ferm din partea europenilor, de natură să-i redea speranța?</PARA></CONTENT></QUEST>