<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0034-R01">O-0034/08/rev.1</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON> şi <PERSON ID="28183">Patrick Gaubert</PERSON>, în numele Grupului <GRPOL GRPOLID="1102">PPE-DE</GRPOL> , <PERSON ID="1941">Roberta Angelilli</PERSON>, în numele Grupului <GRPOL GRPOLID="1108">UEN</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0034">Subiect: Imigrarea ilegală, acţiunea externă a UE şi Frontex</OBJECT><CONTENT><PARA>Odată cu venirea primăverii şi îmbunătăţirea vremii, afluxul de imigranţi ilegali pe Marea Mediterană şi Oceanul Atlantic a fost reluat şi acest lucru generează o mare presiune asupra statelor membre din sudul Uniunii. Ambarcaţiunile traversează dinspre partea africană a Atlanticului înspre Insulele Canare şi dinspre sudul Mării Mediterane înspre Grecia, Malta, Italia şi sudul Spaniei.</PARA><PARA>A fost raportată existenţa unui număr foarte mare de persoane care aşteaptă să traverseze oceanul (în special din Sahara Occidentală, Mauritania, Senegal, Guinea Conakry şi Libia), iar organizaţiile criminale sunt acolo, gata să le exploateze. Potenţialii imigranţi plătesc sume foarte mari pentru a traversa în ambarcaţiuni mici, nesigure, însă adesea mulţi dintre aceştia plătesc cu viaţa.</PARA><PARA>În ciuda numeroaselor eforturi depuse de Comisie şi Agenţia Europeană Frontex, fenomenul imigrării ilegale nu pare a se afla sub control, iar Parlamentul European este îngrijorat de faptul că statele membre nu ajută suficient de mult agenţia, în special în ceea ce priveşte angajamentele faţă de CRATE.</PARA><PARA>Totuşi, acesta nu este primul an în care ne confruntăm cu acest aflux şi se aşteaptă ca statele membre să fie mai bine pregătite decât în anii precedenţi.</PARA><PARA>– Consideră Consiliul că statele membre sunt suficient de bine pregătite pentru a face faţă imigrării ilegale în acest an?</PARA><PARA>– Este convins Consiliul că în acest an nu ne vom mai confrunta cu o altă tragedie, prin pierderea mai multor vieţi omeneşti pe mare?</PARA><PARA>– Consideră Consiliul că statele membre sprijină îndeajuns Frontex în sarcina sa de coordonare a acţiunilor de protejare a frontierelor externe ale UE?</PARA><PARA>– Consiliul are în vedere extinderea principiului „solidarităţii obligatorii”, care obligă statele membre să îşi acorde sprijin reciproc în chestiuni legate de frontiere, în special în ceea ce priveşte CRATE?</PARA></CONTENT></QUEST>