<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000044">O-000044/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON><BRK/>în numele <COMMITTEE COMMID="2865">Comisia pentru mediu, sănătate publică şi siguranţă alimentară</COMMITTEE></TI-AUTHOR></TI><OBJECT OBJID="OBJ000044">Subiect: Prevenirea dezastrelor naturale şi a celor provocate de om</OBJECT><CONTENT><PARA>În comunicarea sa din 23 februarie 2009, intitulată „O abordare comunitară în privinţa prevenirii dezastrelor naturale şi a celor provocate de om” (COM(2009)0082), Comisia s-a angajat: </PARA><PARA>– să realizeze, în 2009, un inventar al instrumentelor comunitare existente, capabile să sprijine activităţile de prevenire a dezastrelor, cu obiectivul de a evalua gradul de utilizare al unor astfel de instrumente şi de a identifica eventualele deficienţe în gradul lor de acoperire; </PARA><PARA>– să elaboreze un catalog al măsurilor preventive şi să invite statele membre să evalueze posibilitatea de a îmbunătăţi integrarea prevenirii dezastrelor în programarea operaţională la nivel naţional a finanţării din partea UE;</PARA><PARA>– să elaboreze un inventar complex al surselor de informaţii existente referitoare la dezastre;</PARA><PARA>– să efectueze un studiu privind practicile curente din statele membre în materie de cartografiere a pericolelor şi a riscurilor şi, pe baza acestui studiu, să elaboreze orientări comunitare privind cartografierea pericolelor şi a riscurilor, punând accent pe dezastre cu posibile efecte transfrontaliere, evenimente deosebite şi dezastre de mare amploare.</PARA><PARA>În ceea ce priveşte primele două puncte enumerate mai sus, Comisia a informat, în răspunsul său la întrebarea <ANCHOR ID="1" FAMILY="WQ" TYPE="E" YEAR="2010" NUMBER="0424">E-0424/10</ANCHOR>, că raportul privind studiul realizat pe o perioadă de şase luni, lansat la sfârşitul anului 2009, trebuia să fie finalizat până la sfârşitul lunii iunie 2010.</PARA><PARA>În ceea ce priveşte cel de-al treilea punct, Comisia a informat, în răspunsul său la întrebarea <ANCHOR ID="2" FAMILY="WQ" TYPE="E" YEAR="2010" NUMBER="0425">E-0425/10</ANCHOR>, că concluziile preliminare ale lucrărilor efectuate vor fi incluse într-un raport din noiembrie 2010 care urmează să fie publicat de Agenţia Europeană de Mediu (AEM).</PARA><PARA>În ceea ce priveşte cel de-al treilea punct, Comisia a informat, în răspunsul său la întrebarea <ANCHOR ID="3" FAMILY="WQ" TYPE="E" YEAR="2010" NUMBER="0423">E-0423/10</ANCHOR>, că va dezvolta orientările menţionate înainte de sfârşitul anului 2010.</PARA><PARA>Poate Comisia să ofere informaţii cu privire la rezultatele activităţii derulate până în prezent în aceste domenii?</PARA><PARA>Ce măsuri specifice a întreprins sau intenţionează să întreprindă Comisia pentru a da curs recomandărilor enunţate în raportul referitor la „o abordare comunitară în privinţa prevenirii dezastrelor naturale şi a celor provocate de om”, aprobat de Parlamentul European în septembrie 2010?</PARA></CONTENT></QUEST>