<QUEST><TI><TI-INTRO>ÎNTREBARE ORALĂ <QREF QID="H-2010-0059">H-0059/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96705">Bendt Bendtsen</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0059">Subiect: Protejarea de către China a propriilor întreprinderi în contextul comunicării nr. 618</OBJECT><CONTENT><PARA>Obiectivul programului naţional chinez de omologare a produselor inovatoare autohtone (comunicarea nr. 618 din 15 noiembrie 2009) este acela de a proteja întreprinderile chineze în contextul achiziţiilor publice. Programul pare să limiteze posibilităţile întreprinderilor care nu sunt chineze, inclusiv cele care au filiale în China, de a produce şi comercializa pe piaţa chineză produsele menţionate în program.</PARA><PARA>Care sunt măsurile luate de Comisie începând cu 14 decembrie 2009, dată la care Jörg Wuttke, preşedintele Camerei de Comerţ a UE în China, şi-a exprimat în mod clar, într-o scrisoare adresată autorităţilor chineze, îngrijorarea cu privire la acest program şi a lansat o serie de întrebări relevante referitoare la conţinutul programului şi la posibilele consecinţe ale acestuia?</PARA><PARA>Care este poziţia Comisiei faţă de noua politică a Chinei ce vizează protejarea propriilor întreprinderi în contextul negocierilor cu privire la aderarea Chinei la Acordul OMC privind achiziţiile publice?</PARA><PARA>Ce alte măsuri intenţionează să adopte Comisia în situaţia actuală?</PARA></CONTENT></QUEST>