<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000151">H-000151/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28257">Ivo Belet</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000151">Subiect: Registrul obligatoriu comun al reprezentanților grupurilor de interese</OBJECT><CONTENT><PARA>O serie de scandaluri foarte recente legate de presupuse practici de lobby și cazuri de abuz în cadrul Parlamentului arată faptul că normele și regulile trebuie înăsprite imediat. </PARA><PARA>În rezoluția sa din 8 mai 2008 (<ANCHOR ID="1" FAMILY="TA" TYPE="P6-TA" YEAR="2008" NUMBER="0197">P6_TA(2008)0197</ANCHOR>), Parlamentul a solicitat creșterea transparenței și realizarea unui acord interinstituțional cu privire la un registru obligatoriu comun între Consiliu, Comisie și Parlament, care să fie utilizat de toate instituțiile și care să conțină o informare financiară cuprinzătoare, un mecanism comun de excludere din registru și un cod de conduită comun (și cel puțin o recunoaștere reciprocă a registrelor separate în absența unui registru obligatoriu comun). </PARA><PARA>Este Comisia dispusă să înceapă noi discuții cu Parlamentul și cu Consiliul cu privire la un regulament de înființare a unui registru obligatoriu comun al reprezentanților grupurilor de interese pentru toate instituțiile?</PARA><PARA>Este Comisia de acord cu faptul că transparența absolută trebuie să fie criteriul prioritar în ceea ce privește elaborarea unui cod de conduită pentru toate părțile implicate, și anume reprezentanți ai Consiliului, ai Comisiei și ai Parlamentului? </PARA></CONTENT></QUEST>