<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0073">O-0073/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96883">Eva Joly</PERSON>, în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0073">Subiect: Poziţia UE faţă de summitul G20 de la Toronto</OBJECT><CONTENT><PARA>Următorul summit al G20 va avea loc între 26 şi 27 iunie la Toronto, Canada. Summitul se va concentra asupra temei „Redresare şi un nou început” şi va trata problema redresării după criza economică şi financiară mondială, precum şi implementarea angajamentelor asumate în cadrul summitelor G20 anterioare, fundamentând totodată o creştere durabilă şi echilibrată.</PARA><PARA>La 15 decembrie 2009, Preşedintele Comisiei, dl Barroso, a declarat în faţa Parlamentului, că, în opinia sa, o taxă pe tranzacţiile financiare la nivel mondial este „o idee foarte bună”, în special în ceea ce priveşte finanţarea inovatoare a politicilor pentru atenuarea schimbărilor climatice. El a informat, de asemenea, Parlamentul, cu privire la activitatea Comisiei din acest domeniu „în vederea prezentării de propuneri la momentul potrivit”.</PARA><PARA>Parlamentul European a invitat deja Comisia şi Consiliul să evalueze în ce măsură extinderea taxei pe tranzacţii financiare ar putea fi utilizată ca un mecanism financiar inovator cu scopul de a sprijini atât adaptarea la efectele schimbărilor climatice şi atenuarea acestora pentru ţările în curs de dezvoltare, cât şi pentru finanţarea cooperării pentru dezvoltare (<ANCHOR ID="1" FAMILY="TA" TYPE="P7-TA" YEAR="2010" NUMBER="0056">P7_TA(2010)0056</ANCHOR>).</PARA><PARA>În acest context, şi având în vedere faptul că summitul G20 ar putea constitui una din cele mai potrivite ocazii, ar putea Comisia Europeană să indice:</PARA><PARA>1. în ce fel intenţionează , în cadrul următorului summit G20, să susţină ideea unor venituri obţinute din taxe pe tranzacţiile financiare(TTF);</PARA><PARA>2. în ce fel intenţionează să atribuie total sau parţial veniturile obţinute din TTF acţiunilor de dezvoltare, pentru a asigura o finanţare suplimentară a acestora (adiţional la angajamentele statelor membre şi ale comunităţii internaţionale a donatorilor, care reprezintă o contribuţie de 0,70% din VNB);</PARA><PARA>3. dacă, şi în ce fel intenţionează să susţină ideea că astfel de finanţări suplimentare pot fi folosite în ţările în curs de dezvoltare pentru nevoi speciale extrem de urgente şi, în mod particular, pentru a soluţiona problema atenuării efectelor schimbării climatice şi realizarea obiectivelor de dezvoltare ale mileniului (ODM);</PARA><PARA>4. în opinia Comisiei, ce alte iniţiative sau programe de dezvoltare ar putea fi finanţate din veniturile suplimentare generate de o TTF;</PARA><PARA>5. ce alte reforme intenţionează Comisia să susţină în vederea îmbunătăţirii taxelor guvernamentale şi a arhitecturii economice globale, în interesul ţărilor în curs de dezvoltare?</PARA></CONTENT></QUEST>